cyanic-selkie/wikianc huggingface dataset:
གངས་འདབས་ཀྱི་རོལ་དབྱངས།
པ་ཕའི་བཀའ་སྐྱོན་མེ་ལས་ཚ་ཞིང་མ་ལོའི་ཐུགས་དགོངས་དཀྲུག་ན་ཡང་།། ཕ་བཟང་བུ་མོ་ཁྱོད་དང་མཉམ་དུ་མ་འོངས་འཚོ་བ་སྐྱེལ་ཐུབ་ན།། བ་གམ་ཅན་གྱི་ཁང་ཆེན་ལ་སོགས་ལོངས་སྤྱོད་འབུམ་གྱིས་ཕྱུག་མིན་ཡང་།། མ་ལུས་བློ་ཡིས་མི་ཐོང་བ་ཞིག་བདག་གི་གངས་དཀར་སེམས་ལ་མེད།།
ཙ་གེ་ཙིག་གེའི་མི་ཁ་སྣ་ཚོགས་ཁོ་བོས་རྣ་རྒྱབ་རླུང་ལ་བྱིན།། ཚ་ཆམ་ལྟ་བུའི་གདུང་བ་ལྕི་མོས་དམར་ཆུང་སེམས་པ་འགས་སྙམ་གྱིས།། ཛ་དྲག་ཆེན་པོའི་སྙིང་གི་གཏམ་འདི་མ་བཅོས་དུང་བས་འབུལ་བ་ན།། ཝ་ཡེ་ཁྱོད་ཀྱིས་བདག་གི་རེ་འདུན་ཐལ་བའི་རླུང་ལ་མ་སྐུར་ཅིག།
ཞ་ཉེ་དུང་རྩེའི་རིན་ཆེན་རྒྱུ་རྫས་འབུལ་རྒྱུ་བདག་ལ་ཅང་མེད་ཀྱང་།། ཟང་ཟིང་ནོར་གྱིས་རིན་ཐང་མི་ལོན་འགྱུར་མེད་བརྩེ་བའི་དུང་སེམས་འདི།། འ་འོལ་བརྩེ་འཇོའི་ཟོལ་ཙམ་མ་ཡིན་སྙིང་གི་དུམ་བུ་ཁྱོད་ཉིད་ལ།། ཡ་རབས་མེས་པོའི་རྗེས་སུ་སྐྱེས་པའི་བུ་ངའི་ལེགས་སྐྱེས་གཙང་མ་ཡིན།།
ར་རིའི་རྟོགས་རྟགས་ཚིག་གིས་མ་ལྷད་མ་བཅོས་དུང་བའི་སྐད་ཆ་འདི།། ལ་དང་ལུང་བ་མང་པོས་ཆོད་པའི་རྒྱང་རིང་ཡུལ་གྱི་ས་ཆ་རུ།། ཤ་ཚ་སྙིང་ཉེའི་བརྩེ་བ་རབ་འཕྱུར་བློ་འདོད་སྙིང་གི་བྱམས་པ་ལ།། ས་མཐར་འཁྱམས་པའི་བུ་ངས་ཕུལ་བའི་རྒྱ་སེའི་མེ་ཏོག་དམར་པོ་ཡིན།།
ཧ་ཅང་སྙན་པའི་རོ་དང་བྲལ་ཡང་དམར་ཆུང་སྙིང་གི་གསང་གཏམ་ཡིན།། ཨ་རོགས་བུ་མོ་ཁྱོད་ལ་བཅང་བའི་འགྱུར་མེད་བརྩེ་བ་ཟབ་མོ་ཡིན།། ཧ་ལམ་ཉིན་མཚན་དབྱེ་བ་མེད་པར་དུང་བའི་སེམས་པ་འགོག་མེད་ཡིན།། ཨ་མའི་བུ་ངས་མི་ཚེ་གཅིག་ལ་གཏན་གྲོགས་ཁྱོད་རང་སྒུག་ངེས་ཡིན།། ༢༠༠༩/༢/༡
ན་ཟུག་དམར་པོའི་དབྱངས་རྟ།
བརྩེ་བའི་མེ་ཏོག་ཀུ་མུད་ཕར་ཕར་ལ་གཡུག་ཀྱང༌།། དུང་བའི་རྩི་བཅུད་ཟབ་མོ་ཚུར་ཚུར་ལ་འཁོར་བྱུང༌།། བགྲངས་ཡས་ལོ་ཟླའི་གོམ་ཁ་དལ་མེད་དུ་བསྐྱོད་ཀྱང༌།། འདས་པའི་སྣང་བརྙན་གསོན་པོ་སེམས་ཁོང་དུ་འཁྱིལ་འདུག།
དམར་ཆུང་སེམས་ཀྱི་གཡུ་སྦྲང་རྒྱང་རིང་ལ་ཉུལ་ཡང༌།། བློ་འདོད་སྙིང་གི་མེ་ཏོག་ཐུག་འཕྲད་རང་མ་བྱུང།། དྲན་པའི་ན་ཟུག་སེམས་ནས་འདོར་ཐབས་ཞིག་བྱས་ཀྱང༌།། སྐྱོ་བའི་མིག་ཆུའི་ཐིག་ཕྲེང་བྲང་ཁ་ན་འཐོར་སོང༌།།
གྱེས་ཁའི་སྙིང་གཏམ་མ་ཡལ་སྒྲ་འཛིན་དུ་འཁོར་བྱུང༌།། བྲལ་ཁའི་ཕྱིར་ལྟའི་ངང་ཚུལ་མིག་ལམ་དུ་ཤར་སོང༌།། བརྩེ་དུང་སེམས་ཀྱི་དྲོད་ཁུལ་སེམས་ཁོང་དུ་འཁྱིལ་བྱུང༌།། མཚར་སྡུག་མཛེས་པའི་ལང་ཚོ་རྨི་ལམ་དུ་འཁོར་སོང༌།།
ན་ནིང་ཞིམ་མངར་འོ་ཡི་བྲོ་བ་ལ་བསམ་ན།། ལྷད་མེད་དུང་བའི་སེམས་པ་འགོག་ཐབས་རང་མི་འདུག། ད་ལོ་མི་འདོད་གྱེས་པའི་སྡུག་བསྔལ་དེ་རིང་བས།། ན་ཆུང་གཞོན་པའི་ལང་ཚོ་གློ་བུར་དུ་རྒས་སོང༌།།
ལས་དབང་གནམ་གྱི་རྒྱལ་མོའི་བཀའ་ལུང་གི་འོག་ནས།། བློ་འདོད་སྙིང་གི་བྱམས་པ་གཞན་གྲོགས་སུ་གྱུར་པས།། ལྷད་མེད་དྲོད་ཀྱིས་བསྐྱངས་པའི་བརྩེ་དུང་གི་མེ་ཏོག།  བསླུ་བྲིད་དབང་ཤེད་བཙན་པོས་སད་སེར་གྱིས་བཅོམ་ཐལ།།
ང་ཡི་བརྩེ་བ་ཟབ་མོ་ཁྱོད་ཉིད་ཀྱིས་ཤེས་ལ།། ཁྱོད་ཀྱིས་བསྐྱངས་པའི་དུང་བ་ཕྲན་ཆུང་ངས་མི་འདོར།། འུ་གཉིས་དུང་སེམས་མཐའ་ཡས་རྒྱ་མཚོ་ལས་ཟབ་པས།། མ་འོངས་རྗེད་དུ་མེད་པའི་དྲན་ཤིང་ཞིག་བཞག་ཡོད།།
༢༠༠༨/༤/༢༤
ཁྱོད་ཉིད་དྲན་པའི་གླུ་ཆུང་།
ཡུལ་རྒྱང་རིང་རི་བོའི་ཕ་མཐའ་དང་།། ལྷོ་སྤྲིན་པ་དཀར་པོའི་འོག་རོལ་ན།། ཡུན་རིང་པོར་བདག་གིས་མ་མཇལ་བའི།། ལས་མཐུན་པའི་སྙིང་གི་གྲོགས་པོ་ཡོད།།
དགོངས་ཨ་སྔོན་གསར་པའི་མདངས་ངོས་སུ།། ཚེས་བཅོ་ལྔའི་དུང་ཟླ་ཁེར་རྐྱང་རྒྱུ།། ཡུལ་འཛིན་མའི་སྟེང་གི་བུ་ཆུང་ངས།། བློ་ཡིད་ངོར་བཅག་པའི་སྙིང་གྲོགས་དྲན།།
སྔོན་འདས་པའི་དོན་རྣམས་རེ་རེ་བཞིན།། སེམས་མེ་ལོང་ངོས་སུ་ཤར་བའི་ཚེ།། བདག་ཁེར་རྐྱང་འཁྱམས་པོའི་བུ་ཆུང་ངས།། ཁྱོད་སླར་ཡང་དྲན་པའི་སྣོན་མར་བྱུང་།།
དགོངས་ཉི་མ་སེར་པོས་ཕྱི་མིག་ལྟས།། སྤྲིན་དཀར་པོས་ལི་ཁྲི་གོས་སུ་གྱོན།། བྱ་བྱེའུ་རང་གི་ཚང་ལ་ལོག། སེམས་སྐྱོ་གདུང་རྒྱ་མཚོའི་ཀློང་དུ་འདྲེས།།
རི་མང་པོས་ཕ་མཐའ་སྐལ་ན་ཡང་།། ཆུ་སྔོན་མོ་དུ་མས་བཅད་ན་ཡང་།། ལུས་ལང་ཚོ་ཁ་ཁར་གནས་ན་ཡང་།། སེམས་དུང་བའི་སེམས་པ་གཅིག་ཏུ་སྦྲེལ།།
༢༠༠༥  ༡  ༡  ཉིན་ལའོ།།
རྟེན་འབྲེལ་གྱི་འབོད་བརྡ།
ཀ ཨ་སྔོན་སྤྲིན་པ་དཀར་པོའི་གུར་ཁང་ན་བཞུགས་པའི།། སྡེར་བཞིའི་ནོར་བུ་འཆང་བའི་གཡུ་མདོག་གི་འབྲུག་ཆུང་།། སྲིད་གསུམ་འགེངས་པའི་དབྱར་རྔའི་སྒྲ་དབྱངས་དེ་བསྒྲོག་ལ།། གངས་ཅན་བོད་ཀྱི་སྙན་གྲགས་གླིང་བཞི་རུ་ཁྱབ་མཛོད།།
ཁ ཆེས་མཐོ་ཁ་བའི་ཡུལ་གྱི་མཁའ་དབྱིངས་ན་རྩེན་པའི།། གཤོག་དྲུག་ལུས་ལ་རྒྱས་པའི་མཁའ་ལྡིང་གི་རྒྱལ་པོ།། མ་རུངས་དུག་སྦྲུལ་གསོལ་བའི་མཐུ་རྩལ་དེ་ངོམས་ལ།། གངས་ཅན་བོད་ལ་འཚེ་བའི་དགྲ་བོ་དེ་སྒྲོལ་མཛོད།། ག དཀར་མཛེས་གངས་ཀྱི་ལྷུན་པོའི་དབུ་རྩེ་རུ་འགྱིང་བའི།། གཡུ་རལ་རབ་ཏུ་རྒྱས་པའི་འཕྲོག་བྱེད་ཀྱི་གདོང་ལྔ།། གཡུ་འབྲུག་ཐང་ལ་ལེན་པའི་སྟོབས་རྩལ་དེ་སྟོན་ལ།། གངས་ཅན་བོད་ཀྱི་བདག་པོ་གསེར་ཁྲི་རུ་བསུས་མཛོད།། ང ཙན་དན་ནགས་ཀྱི་ཀློང་ནས་བག་ཡངས་སུ་རྒྱུ་བའི།། རྩལ་དྲུག་ལུས་ལ་རྒྱས་པའི་རྒྱ་སྟག་གི་དཔའ་བོ།། མ་འདྲེས་རྣམ་པར་བཀྲ་བའི་འཛུམ་དྲུག་དེ་ངོམས་ལ།། གངས་ཅན་བོད་ཀྱི་བདེ་སྐྱིད་རང་དབང་དེ་ལོངས་མཛོད།།
མཐོ་སྒང་གི་   ”རླུང་རྟའི་”དར་ལྕོག ལྷབ་ལྷུབ་ཏུ་སྐྱོད་ཅིང་ མཚན་གུང་སྐྱོ་ཤས་ཀྱི་  རྒྱུ་སྐར་ཕྲ་མོས་ མོག་མོག་གི་འཛུམ་མདངས་མཐོང་དུས་ ངས་  རྒྱང་བཞུད་ཀྱི་ཁུ་ལོ་དྲན། ༢༠༠༧ ༦ ༢ཉིན་གནས་སྐྱོང་འཕན་པོའི་ཉེ་ཞོལ་བསམ་གྲུབ་མཐོང་སྨོན་གླིང་ནས།
བརྩེ་དུང་ཟབ་མོའི་གནར་གཅོད།
ཐེངས་གཅིག་འབྲལ་མི་སྤོབས་པའི་གྲོགས་དང་།། ལན་གཅིག་ལྷན་དུ་འཛོམས་པའི་དགའ་བ།། ཐེངས་གཅིག་སོ་སོར་བྲལ་བའི་སྡུག་ཡུས།། དུས་གཅིག་ཙམ་ལ་བཟོད་ཐབས་མི་འདུག།
ཆུང་ནས་འདྲིས་པའི་སྙིང་གི་གྲོགས་དང་།། ལྷད་མེད་དུང་སེམས་སྲད་བུས་སྦྲེལ་བས།། དུས་རྣམས་ཀུན་ཏུ་འབྲལ་འདོད་མེད་ཀྱང་།། ལས་ཀྱི་བཀའ་ལས་འགོངས་ཐབས་མི་འདུག།
དྲིན་ཆེན་ཕ་མའི་བཀའ་ཁྲིམས་འོག་ནས།། བརྩེ་བའི་གྲོགས་དང་བྲལ་དགོས་བྱུང་ཚེ།། གྱེས་བྲལ་སྡུག་གི་ཁུར་ཆེན་བརྩེགས་ནས།། མི་འགྲོ་འདུག་སའི་གནས་ཞིག་མི་འདུག།
སྐྱེ་བ་སྔོན་མའི་ལས་འཕྲོ་མེད་པར།། མི་འདོད་ལས་ཀྱི་རྗེས་སུ་འབྲང་དུས།། འགྱུར་མེད་གྲོགས་ལ་དུང་བའི་སེམས་པ།། ཚེ་གཅིག་སྐྱོ་བའི་སྣོན་མར་གྱུར་སོང་།།
འགྱུར་མེད་དུང་བའི་བརྩེ་སེམས་མེད་ན།། བཙན་པོའི་མུན་ནག་གདོང་གཏུགས་བྱས་ཀྱང་།། ཚེ་གཅིག་ཡུན་ལ་བདེ་སྐྱིད་འཚོ་བ།། སྐད་ཅིག་ཙམ་ཞིག་རོལ་ཐབས་མི་འདུག།
གཅིག་སེམས་གཅིག་ལ་དུང་བའི་སེམས་པ།། མི་འགྱུར་གཡུང་དྲུང་བཞིན་དུ་བརྟན་ན།། ཡུན་ཐུང་མི་ཚེ་གཅིག་གི་ཡུན་ལ།། འཚོ་བ་དགའ་སྐྱིད་ཁོ་ནས་སྐྱེལ་འགྲོ།།
མཛའ་མཐུན་གྲོགས་ལ་དུང་བའི་སེམས་པ།། གཉེན་ལ་དུང་བའི་དོ་ཟླ་མ་ཡིན།། ཁྲེལ་མེད་བཙན་གྱི་བཀག་འགོག་བྱེད་པ།། འཇིག་རྟེན་ལུགས་དང་མཐུན་ཐབས་མི་འདུག། ༢༠༠༨ ༣   ༢༡ ཉིན་ཐོང་ཐོས་ཀྱི་རྐྱེན་ཞིག་གིས་ཕ་ཡུལ་ནས།
དུམ་བུ་བཞི་པ།    མཐོང་ཐོས།
བརྩེ་ཞིང་དུང་བའི་ཕ་ཡུལ་།
ཤེལ་གྱི་མཆོད་རྟེན་བརྩེགས་པའི་དཔལ་འཛིན་ཀ་རྒྱལ་གངས་ཀྱི་ རི་བོ་གཅིག། གཡུ་ཡི་ཀ་བ་མཁའ་རུ་བསླང་འདྲའི་གནམ་རྒྱལ་གསང་བ་ལྷ་རྩེ་ གཉིས།། ཆེས་མཐོ་ཉི་ཟླའི་འགྲམ་ན་རྩེན་པའི་ལྗིགས་རྒྱལ་གྭ་པ་དངུལ་་་་་མདོག་གསུམ།། ཀ་གནམ་ལྗིགས་ཀྱི་མཆེད་གསུམ་རི་བོ་ས་འཛིན་སྟོང་གི་དབུས་ན་ བརྗིད།།
གཡུ་འབྲུག་སྔོན་མོའི་འཁྱུག་རྩལ་ངོམས་འདྲའི་ཀ་ཆུ་དལ་འགྲོ་རིང་ མོ་གཅིག། ཡིད་འཕྲོག་ཨིན་དྲ་ནི་ལའི་མདངས་འཛིན་གནམ་ཆུ་བཅུད་འཛིན་ སྔོན་མོ་གཉིས།། བི་ཤྭ་ཀརྨའི་པིར་རྩེའི་འཁྱུགས་ལྟའི་ལྗིགས་ཆུ་སྙན་པའི་སྒྲ་འབྱིན་ གསུམ།། རྟ་བདུན་འོད་སྟོང་རྒྱན་དུ་ལེན་བཞིན་ནོར་འཛིན་སྤང་ནས་ལྷུང་ ལྷུང་འབབས།།
སྨུག་སྤྲིན་དར་གྱི་ལ་ཐོད་བཅིང་བའི་གངས་རིའི་དུང་ཕྲེང་ཚར་་་ དུ་ དངར།། ཐང་དཀར་རྒོད་པོའི་གཤོག་རྩལ་འཁུམ་པའི་ཀན་གཟར་བྲག་རི་ རྔམས་ཞིང་བརྗིད།། འབྲོང་གཡག་དར་མའི་རུ་ཐུར་ངོམས་པའི་རྫ་སྤང་འདྲེས་མའི་ས་ འཛིན་མཐོ།། སྣ་ཚོགས་ཤིང་སྣ་དུ་མས་སྤུད་པའི་ཚང་ཚིང་ནགས་ཀྱི་ཕ་མཐའ་ བྲལ།།
ཡངས་པའི་སྔོ་ལྗང་སྤང་གི་ཁུད་ནས་ཤ་རྣ་རྒོ་བས་རྩེ་བྲོ་ འཁྲབ།། གཡུ་ཤུགས་ཡལ་གའི་ལྕུག་ཕྲན་རྩེ་ནས་སྤུ་སྡུག་བྱ་བྱེའུ་སྐད་སྙན་ འབྱིན།། སྣ་བརྒྱའི་མེ་ཏོག་དཀར་དམར་ཁྲོད་ནས་རྟ་ནོར་ལུག་གསུམ་འབའ་ངུར་འཚེར།། འཇིགས་རུང་ནགས་ཚལ་སྟུག་པོའི་གསེང་ནས་གཅན་གཟན་དུ་མས་ ངར་སྐད་སྒྲོགས།།
མཐོ་སྒང་ཡང་པའི་སྐྱེད་ཚལ་ཁྲོད་ན་མཐིང་སྨུག་གཡུ་སྦྲ་འབུམ་གྱིས་གང༌།། ཀླུང་ཀུན་རྐང་འགྲོས་འབྱོར་པས་ཁེངས་པ་མིག་སྐྱའི་མཛོད་ལ་རབ་ ཏུ་འཁུམ།། སྐྱིད་པའི་ཞིང་ས་གཤིན་པོའི་ཕང་བར་བཀོད་ལེགས་གཞིས་ཀ་དུ་ མས་གང༌།། ཕུན་ཚོགས་སྡེ་བཞི་དཔལ་གྱི་འབྱོར་པས་ཡངས་པའི་ས་ཆེན་འབུམ་ དུ་བརྡལ།།
དཔྱིད་ཀྱི་དཔལ་ཡོན་གསར་དུ་འཆར་དུས་གཞན་གསོའི་བུ་མོའི་དྲུག་འགྱུར་སྙན།། དབྱར་གྱི་པད་མོའི་འཛུམ་བརྒྱ་གྲོལ་སྐབས་དབྱར་རྔས་ལྡིར་ལྡིར་ སྙན་པ་སྒྲོགས།། སྟོན་གྱི་འབྲས་བཟང་གཡུལ་དུ་ལྡེམ་དུས་སྐྱེ་དགུའི་གདོང་ན་འཛུམ་རླབས་མངོན།། དགུན་གྱི་ཁ་བའི་མེ་ཏོག་འཐོར་སྐབས་དུས་རབས་གསར་པའི་་་་་་ དགའ་སྟོན་བསུ།།
ཤར་ཕྱོགས་བཟང་དྲུག་སྨན་གྱི་ས་འཛིན་གནམ་འདེགས་ཀ་བ་ བཞིན་དུ་བསླངས།། ལྷོ་ཕྱོགས་ཡན་ལག་བརྒྱད་ལྡན་ཆུ་བོ་འཁྱུགས་པའི་འགྲོས་ཀྱིས་གྱ་ གྱུར་འབབས།། ནུབ་ཕྱོགས་འཇིགས་རུང་ནགས་ཚལ་སྟུག་པོ་མེ་ལྕེ་མཁའ་རུ་འཕྱོ་ དང་མཚུངས།། བྱང་ཕྱོགས་བ་གམ་བརྩེགས་པའི་བྲག་རི་རླུང་གི་རྡོ་རྗེ་རྒྱ་གྲམ་ བཞིན།།
རྨེ་རྒྱལ་རྟ་རྣ་གནས་ཀྱི་གཙོ་ཞེས་གྲགས་པའི་མུ་ཁྱུད་རྒྱང་ནས་འཁྱུད།། དཀར་མཛེས་དུང་གི་རི་བོའི་རང་མདངས་རྩྭ་ཐང་ཡངས་པའི་རྒྱན་དུ་འབར།། གནས་སྐྱོང་འཕན་པོའི་རི་བོའི་འགུལ་ནས་འཇིགས་མེད་དཔའ་་་་ བོའི་གད་རྒྱང་སྒྲོགས།། མཛེས་སྡུག་ངོ་མཚར་དཔལ་གྱི་ཕྱུག་པའི་རང་བྱུང་གནས་ཀྱི་ལྷུན་ པོས་རྒྱན།།
དགོངས་གི་སྤྲིན་གསེབ་ཉི་ཟླ་ཟུང་གི་ཞི་བསིལ་ཕན་བདེའི་འོད་སྣང་ སྤྲོ།། དབྱིག་འཛིན་མ་ལུས་རྩི་བཅུད་རྒྱས་པའི་སྣ་ཚོགས་རྩི་ཤིང་འབུམ་ གྱིས་གང༌།། དངས་གཙང་ཕུ་ཆུ་སྔོན་མོའི་རྒྱུན་བཟང་དབང་ཕྱོགས་ལྷུན་པོའི་ འདབས་ནས་བཞུར།། ཕྱོཊ་དང་མཚམས་ཀྱི་ཁོར་ཡུག་མ་ལུས་གཏུམ་དྲག་རི་བོའི་ཡོངས་ སུ་བསྐོར།།
མ་སྐྲུན་རང་བྱུང་ཁམས་ཀྱི་མཛེས་ལྗོངས་རི་བྲག་སྤང་གི་ཕང་བ་ རུ།། མ་བཀོད་གཞི་ནས་གཤིས་སུ་གྲུབ་པ་མ་སྙོགས་ཆུ་དང་སྐྱེད་མོས་ ཚལ།། མ་ལུས་ཡིད་ཅན་ཀུན་གྱི་གསོས་སུ་མ་བཅོས་གདོད་ནས་མ་གྲུབ་ པར།། མ་མ་ནོར་འཛིན་བགྲེས་མོ་ཁྱོད་ཀྱིས་མ་སྐུལ་བསྐྲུན་པ་ཡིན་ནམ་ སྙམ།། ༢༠༠༩/༩/༡༡
རླབས་ཕྲེང་དགུང་དུ་བརྩེགས་པའི་ཀ་ཆུ།
ལྦུ་བའི་རླབས་ཕྲེང་ཟེག་མ་མཁའ་རུ་འཕྱོ་བཞིན།། ལྷུང་ལྷུང་སྙན་པའི་རོལ་དབྱངས་རྣ་བར་འཇེབས་པའི།། ཤེལ་དཀར་ཞུན་མའི་མདངས་འཛིན་ཀ་ཆུ་ཁྱོད་ཉིད།། ངལ་མེད་ཐག་རིང་ཡུལ་ཁམས་གང་དུ་བཞུད་འགྲོ།
ཆུང་ཆུང་ཨ་མའི་སྤང་དུ་སྐྱེས་ནས་བཟུང་སྟེ།། ད་བར་ཁྱོད་ཀྱི་ཉིང་བཅུད་ཁོ་ན་བཏུང་བས།། ལང་ཚོའི་སྙོམས་ལག་རྒྱས་པ་ཁྱོད་ཀྱི་དྲིན་ཡིན།། ང་ཡི་བརྩེ་བ་ཟབ་མོ་ཁྱོད་ལ་ཆགས་ཡོད།།
ཁྱོད་ཀྱི་བཞུར་རྒྱུན་རིང་མོ་ང་ཡི་ཕུགས་འདུན།། ང་ཡི་ལང་ཚོའི་མཛེས་པ་ཁྱོད་ཀྱི་རླབས་ཕྲེང༌།། ཁྱོད་ཀྱི་ཟེག་མ་རེ་རེ་ང་ཡི་མིག་ཆུ།། ང་ཡི་བྲིས་པའི་སྙན་ངག་ཁྱོད་ཀྱི་རོལ་དབྱངས།།
ལྷུང་ལྷུང་རྒྱང་དུ་བཞུར་བའི་རོལ་དབྱངས་རེ་རེ།། རང་རིགས་མདུན་དུ་སྐྱོད་པའི་བསྐུལ་མ་རེ་རེ།། ཆིལ་ཆིལ་རླབས་ཀྱི་ཕྲེང་བ་རེ་རེ་ལ་ཡང༌།། གངས་དཀར་ཨ་མའི་གཏམ་རྒྱུད་རེ་རེ་འཁྱིལ་ཡོད།།                                          ཕྱི་ལོ་ ༢༠༠༦   ༦    ༢༠ཉིན་ཀ་ཆུའི་ཉེ་འགྲམས་ནས།
ཕུན་ཚོགས་དབྱར་གྱི་བཀོད་པ་སྒྲ་རྒྱན་གྱི་ལམ་ནས་ དྲངས་པ་ངག་རིག་བདུད་རྩིའི་མཆོད་ཡོན།
དཀར་མཛེས་གངས་ཀྱི་ལྷུན་པོ་དགུང་དུ་སྙེགས།། དཀར་འཇམ་སྤྲིན་དང་སྨུག་པའི་འགུལ་རྒྱན་དང་།། དཀར་གསལ་འཇའ་ཚོན་འོད་ཀྱི་གོས་གྱོན་པའི།། དཀར་མཛེས་གངས་ཀྱི་རྡུལ་བརྩེགས་ཕྲེང་དུ་བསྟར།།
སྤང་རི་རྫ་བྲག་འདྲེས་མའི་དབུ་རྩེ་ཅན།། སྤང་ལྗོངས་གཡུ་ཤུགས་སྔོན་མོའི་རྒྱན་ཆ་ཅན།། སྤང་ཐང་ཆུ་སྐྱེས་འཛུམ་པའི་གླིང་ག་ཅན།། སྤང་གཞུང་གཙང་ཆབ་སྔོན་མོའི་མཐའ་རྒྱན་ཅན།།
རི་རྒྱལ་ལྷུན་པོ་རྒྱལ་པོའི་ཚུལ་དུ་བཞུགས།། རི་ཕྲན་འགའ་རེ་བློན་པོའི་ཟོལ་དུ་སྣང་།། རི་ཆུང་མང་པོ་འཁོར་གྱི་ཚུལ་དུ་སྐོར།། རི་བོའི་བཀོད་པ་ངོ་མཚར་ལྟ་ནས་སྡུག།
མཛེས་མཛེས་སྔོ་ལྗང་སྤང་གི་ཕང་བ་རུ།། མང་མང་རིན་ཆེན་ཁུར་གྱིས་རབ་ལྕི་ཞིང་།། ངལ་ངལ་དཀའ་བས་དངུལ་ཆུའི་རང་མདངས་གྱིས།། ཡང་ཡང་བརླན་པའི་འོད་ཀྱིས་རྣམ་པར་འཁྱུད།།
ཆུ་བོ་ཆེན་པོ་དལ་གྱིས་ཕྱོགས་སུ་འབབས།། ཆུ་ཕྲན་ཐམས་ཅད་ལྷུང་ལྷུང་རྒྱང་དུ་བཞུར།། ཆུ་ཆུང་མང་པོས་སྙན་པའི་རོལ་དབྱངས་དཀྲོལ།། ཆུ་བོ་ཀུན་ཀྱང་སྣ་ཚོགས་མཚོན་གྱིས་མཛེས།།
གཡུ་ཡི་གོས་ཅན་སྒྲིབ་པའི་ཆུ་འཛིན་ཁྲོད།། གཡུ་འབྲུག་སྔོན་མོའི་ངར་སྐད་སྒྲོག་དང་ལྷན།། གཡུ་མདོག་འཛིན་མའི་སྟེང་ལ་སྦྲང་ཆར་འཇོ།། གཡུ་ཤུགས་ཚལ་ནས་མདོང་མཐའི་ཟློས་གར་བསྒྱུར།།
མང་མང་དཀར་དམར་མེ་ཏོག་སྣ་ཚོགས་ཀྱིས།། མཚར་མཚར་རྣམ་པར་སྤུད་པའི་དཀྱིལ་དབུས་སུ།། ལིང་ལིང་ཕན་ཚུན་རྒྱུ་བའི་སྦྲ་མ་རས།། ཟིལ་ཟིལ་སྙན་པའི་རོལ་དབྱངས་བར་མེད་སྒྲོག།
མ་ལུས་རི་དང་ཀླུང་ཀུན་དོག་པོར་དུ།། མ་ཚང་མེད་པར་སྤུད་པའི་ཕྱུགས་རིག་ཀུན།། མ་མ་ནོར་འཛིན་བགྲེས་མོས་ཕང་བ་ནས།། མ་བྱས་ཀུན་ཀྱང་དགའ་སྐྱིད་སྤྲོ་བས་སྨྱོས།།
ནོར་འཛིན་འཛིན་མའི་ངོས་སུ་ཚོམ་བུར་དུ།། གསར་སྐྱེས་སྐྱེད་ཚལ་ཡངས་པའི་རང་མདངས་ཀྱིས།། རྣམ་དག་དག་པའི་ཞིང་གི་མཛེས་ལྗོངས་ཀྱི།། འགྲན་ཟླ་ཟླ་བོར་གྱུར་པ་ཡིན་ནམ་སྙམ།།
ལྷུང་ལྷུང་རིང་དུ་འབབས་པའི་དལ་འགྲོའི་རྒྱུན།། མཚེ་མཚེར་འོད་ཀྱི་མཛུམ་མདངས་འཁྱུད་དང་ལྷན།། ཆིལ་ཆིལ་རླབས་ཀྱི་ཟེག་མ་རེ་རེ་ཡང་།། ཡང་ཡང་མཁའ་རུ་འཕྱོ་བའི་མཛེས་པ་ངོམས།།
མང་མང་ཚང་ཚིང་འཁྲིགས་པའི་ནགས་ཀློང་ནས།། མཛེས་མཛེས་གཤོག་ཟུང་ལྡེམས་པའི་ཀུ་ཧུ་འདོན།། སྙན་སྙན་གསུང་སྐད་སྒྲོགས་པའི་དབྱངས་རྟ་ནི།། ལྷུང་ལྷུང་རྫ་ཆབ་བཞུར་བའི་སྙན་པར་འགྲན།།
རབ་དཀར་ཁ་བའི་མེ་ཏོག་བཞད་པ་ཡི།། རབ་མཛེས་ཁ་བའི་རྡུལ་རྩེགས་དགུང་དུ་སྙེགས།། རབ་སྙན་ཕུ་ཆུའི་རླབས་སྒྲ་བར་མེད་སྒྲོག། རབ་བཟང་དབྱར་གྱི་ཕུན་ཚོགས་ལྷ་ཡུལ་དངོས།།
མཛེས་པའི་ལང་ཚོ་རྫོགས་པའི་སྟག་ཤར་ཀུན།། ཀུན་ཏུ་དགའ་བའི་བྲོ་གར་མིག་ལ་མཛའ།། མཛའ་བརྩེའི་མེ་ཏོག་བཞད་པའི་ན་ཆུང་མ།། མ་ལུས་ཡིད་དབང་འགུགས་པའི་གཤེད་དུ་གྱུར།།
ལྷོ་རླུང་འཇམ་པོས་རེག་པའི་བདེ་བ་དང་།། ལྷོ་རུ་བསྐྱོད་པའི་མེ་ཏོག་བསུང་ཞིམ་གྱིས།། ལྷོ་གླིང་འདི་ནས་སྐྱེ་བོ་ཀུན་གྱི་ཡིད།། དབང་མེད་འཁྱེར་བའི་ངང་ཚུལ་ཨ་ཧོ་རྨད།།
རྨ་བྱའི་སྤུ་སྡུག་ལ་འགྲན་འཇམ་གཉེན་རྩྭ།། གཡུ་དཀར་མེ་ལོང་ལ་འགྲན་མཚེའུའི་ཆུ།། དྲི་ཟའི་རོལ་དབྱངས་ལ་འགྲན་ཕུ་ཆུའི་དབྱངས།། དབྱར་གྱི་རི་ཆུའི་བཀོད་པ་ཤིན་ཏུ་མཚར།།
ཨེ་མ་གནས་འདིའི་རི་ཆུའི་བཀོད་པ་རེ།། ཨ་ཧོ་ལྷ་ཡི་ཡུལ་གྱི་མཛེས་སྡུག་ཀུན།། ཨ་ལ་བསིལ་ལྡན་ཞིང་འདིར་བསོད་ནམས་ཀྱིས།། ཨ་མཚར་བསྐྲུན་པའི་ངང་ཚུལ་འདི་ན་རིག། ༢༠༠༩/༧/༡༢
རེ་བཅོལ་སུ་ལ་བྱེད།
དབྱར་སྔོ་ལྗང་སྤང་གི་གླིང་ཁ་ན།། དགོ་སྨུག་ཆུང་གཟན་ལ་རོལ་བའི་ཚེ།། སྡིག་རྔོན་པའི་དུག་མདའ་ཕོག་པའི་དུས།། སྐྱབས་རེ་བའི་མགོན་པོ་གང་ནས་འཚོལ།།
ནགས་རྒྱ་རྫོང་ཡག་གི་དོ་ར་ན།། བྱེའུ་འཇོལ་མོ་བག་ཡང་འཚོ་བའི་ཚེ།། ཁྲ་དར་མའི་མཆུ་སྡེར་བགྲད་པའི་དུས།། སྲོག་སྐྱོབས་པའི་སྨྲེ་སྔགས་སུ་ལ་འདོན།།
ཆུ་དྭངས་གཙང་སྐྱིད་ཆུའི་གཏིང་རུམ་ན།། ཉ་གསེར་མིག་རང་དབང་འཁྱུགས་པའི་ཚེ།། གདོན་གདོལ་པའི་ལྕགས་ཀྱུས་བཟུང་བའི་དུས།། ད་རེ་བའི་སྲོག་སྐྱོབས་སུ་ལ་འབོད།།
སྐྱིད་གཡང་ཁྱིམ་གྲུ་བཞིའི་ནང་རོལ་ན།། འབྲི་སྔོན་མོ་ན་ཡིས་བཞག་པའི་ཚེ།། ཁྱོད་བདག་པོའི་གཤས་ལ་འདེད་པའི་དུས།། སེམས་སྐྱོ་བའི་མིག་ཆུ་སུ་ལ་འདོན།།
ཡུལ་སྐྱིད་པོ་གངས་ཅན་བོད་ཡུལ་ན།། བུ་ང་རང་ཞི་བདེའི་འཚོ་བའི་ཚེ།། དགྲ་ཤར་ལོའི་བཙན་གནོན་བྱེད་པའི་དུས།། མགོན་སྐྱོབས་པའི་རེ་བཅོལ་སུ་ལ་བྱེད།།
མི་ཚེའི་ཤུལ་ལམ་འགྲིམས་པའི་ལྟད་མོ།
༡ དགེ་སྡིག་ཡོད་ཚད་རང་གིས་སྒྲུབ་པའི་སྔར་བསགས་ལས་ཀྱི་རྣམ་སྨིན་ལ།། བདེ་སྡུག་ལུས་སེམས་གཉིས་ཀྱིས་མྱོང་བའི་འཇིག་རྟེན་འཁོར་བའི་གྲོང་ཁྱེར་དུ།། བཟང་ངན་ཐམས་ཅད་བློ་ཡིས་འབྱེད་པའི་ཁམས་གསུམ་འགྲོ་བ་མ་ལུས་རྣམས།། རེ་དོགས་ཟུག་ངུའི་འཕྲང་ཆེན་འདི་ནས་སྐྱིད་སྡུག་མངར་སྐྱུར་འདྲེས་མ་མྱོང་།། ༢ ཟོ་ཁྱུན་ལྟ་བུའི་རབ་ཏུ་འཁོར་བའི་སྲིད་པ་སྒྱུ་མའི་རྟེན་འབྲེལ་ལས།། མདངས་སུམ་གཉིད་ལས་སད་པ་བཞིན་དུ་ཡ་ང་འཁོར་བའི་གྲོང་ཁྱེར་དུ།། མ་དག་སྒྱུ་མའི་མངལ་རྒྱ་གྲོལ་ཏེ་ད་ལྟ་སླར་ཡང་སྐྱེས་ནས་སུ།། མི་ཚེའི་སུམ་ཆ་གཅིག་ཙམ་ཚར་ཡང་འབྲས་བུ་འདི་ཞེས་ངས་མ་ལོན།། ༣ མི་ཡི་མི་ཚེ་གཅིག་གི་ཡུན་ལ་འབྱོར་བའི་དུས་དང་རྒུད་དུས་སོགས།། སྐྱིད་དུས་སྡུག་དུས་སྤེལ་མར་མྱོང་བའི་འཁོར་བའི་གྲོང་གི་མགྲོན་པོ་ང་།། མཛའ་གཅུགས་ཡིད་ལ་བཅག་པའི་གྲོགས་དང་ཅུང་ཟད་སྡང་བའི་དགྲ་བོ་སོགས།། ཡོད་ཚད་སྒྱུ་མའི་རྒྱལ་ཁམས་འདི་ནས་ལན་གཅིག་འཛོམ་པའི་ཤག་པོ་ཡིན།། ༤ ཐོབ་དཀའི་རྟེན་བཟང་ལན་གཅིག་རྙེད་པའི་མི་ཡུལ་འདི་ནས་མི་ཡི་བུ།། ཡ་ཀི་དཔོན་དང་མ་གི་སྤྲང་སོགས་མཐོ་དམན་སྐྱེ་བོ་སུ་དང་གང་།། རང་གི་འདུན་མ་རང་གིས་སྒྲུབ་ལ་སྐྱོ་བའི་ཨ་ཐང་ཆད་ན་ཡང་།། སྒལ་ཚིགས་ཅན་གྱི་མི་བུ་ངོ་མ་རེ་གཉིས་ཙམ་ལས་ངས་མ་མཐོང་།། ༥ ཡ་ཀི་སྲིད་རྩེའི་ལྷ་ཆེན་ཚངས་པ་ཁྲི་ལ་འགྱིང་བའི་མན་ཆད་ནས།། མ་གི་ཐང་ལ་ངལ་བས་རྒྱུ་བའི་མིག་མེད་གྲོག་མ་ཡན་ཆད་དུ།། བདེ་སྐྱིད་འཚོ་བས་ཡུན་དུ་འཚོ་བའི་འདུན་པ་གཅིག་ལས་གཅིག་ལྷག་ཀྱང་།། སྐྱེ་རྒ་ན་འཆིའི་སྡུག་བསྔལ་འདི་ཡིས་རང་དབང་ཡོད་པ་སུ་ཞིག་མཆིས།། ༥ མ་དག་འཁོར་བའི་འཇིག་རྟེན་འདི་རུ་གང་དང་གང་དུ་སྐྱེས་གྱུར་ཅིང་།། སུ་དང་སུ་ལ་འགྲོགས་པར་གྱུར་རུང་གཡོ་དང་ཟོལ་གྱི་སྤྱོད་པ་འདིས།། རེ་བའི་མིག་ཟུང་དབྱིངས་སུ་གཏད་ནས་ཞིབ་ཏུ་བསམ་ཞིང་གཞིག་པ་ན།། ཟློག་ཏུ་མེད་པའི་བཀའ་ལུང་ཇི་བཞིན་བསྒྱུར་དུ་མེད་པའི་དུང་ཞེན་ཞིག། ༦ ཁ་སང་བྱུང་ནས་དེ་རིང་རྫོགས་པའི་མི་ཚེ་ཕྱེད་ཀའི་དུས་ཡུན་ལ།། ལེགས་གྲུབ་ཕམ་གཉིས་ཅི་ཡང་མེད་པར་ལོ་ཟླའི་འཁོར་བསྐྱོད་དུ་མའི་ཁྲོད།། འདི་སྒྲུབ་དོན་གོ་ཅི་ཡང་མ་རྙེད་སེམས་པ་སྐྱོ་བས་རང་གདུང་ཞིང་།། ཀུན་འཇིགས་མངའ་བའི་ལམ་དུ་ཆས་ཉིན་འགྱོད་པས་གདུང་ཡང་ཕྱིས་པར་གྱུར།། ༧ ཕ་དང་མ་ལོའི་མི་ཚེ་གཅིག་ལ་བརྩེ་བ་ཆེན་པོའི་གཅེས་པར་བསྐྱངས།། གཉེན་དང་ཉེ་དུའི་འཛུམ་དཀར་འོག་ནས་གདུང་སེམས་ཆེན་པོའི་དགའ་བས་བསུས།། མ་འོངས་མི་ཚེ་གཅིག་གི་ལམ་བུར་མདུན་བསྐྱོད་གོམ་ཁ་མཉམ་དུ་བསྒྱུར།། རེ་བའི་མིག་ཟུང་གཅིག་ལ་གཏད་བཞིན་མདུན་གྱི་གྲལ་དུ་སླེབས་པར་བྱེད།། ༨ དབྱར་དགུན་སྟོན་དཔྱིད་འགྱུར་བ་འདི་ནི་ནམ་ཟླ་དུས་བཞིའི་འགྱུར་འགྲོས་དང་།། ཁ་སང་སྐྱེས་ནས་དེ་རིང་འཆི་བ་ལྡོག་མེད་ཆོས་ཉིད་ལག་མོད་ཀྱང་།། བདེ་སྐྱིད་རང་དབང་རང་གིས་འཚོལ་དགོས་སུ་དང་གང་གིས་གནང་དུ་མེད།། བརྩོན་པའི་འབྲས་བུ་དང་དུ་མི་ལེན་སོས་དལ་སྡོད་པའི་གནས་མ་ཡིན།།
༢༠༠༩ / ༧/ ༢༢ ཉིན་ཕ་ཡུལ་ནས་ཐོལ་བྱུང་དུ་བྲིས་སོ།།
དུམ་བུ་ལྔ་པ།   ཚོར་སྣང་།
ཡུལ་ཤུལ་གྱི་ཚད་རིམ་༧.༡གི་ས་འགུལ་དོན་རྐྱེན་ལ་བྲིས་པ།
རིམ་པ་བདུན་ལྷག་གཡོ་བའི་ས་འགུལ་གྱིས།། མཛེས་སྡུག་རྣམ་པར་བཀྲ་བའི་ཁ་སང་གྲོང་།། དེ་རིང་འཇིགས་སུ་རུང་བའི་དུར་ཁྲོད་དུ།། བསྒྱུར་བ་འདི་ཀོ་བདེན་པའི་ཡུལ་ལས་འགོངས།།
ཀྱེ་མ་ད་ནང་ཡིད་འོང་ཉམས་དགའི་གནས།། བཀོད་ལེགས་མཛེས་པའི་གྲོང་ཁྱེར་ལྟ་ན་སྡུག། མི་རྣམས་སྣ་ཚོགས་ལས་ཀྱི་བྲེལ་ཟིང་གིས།། ལྷང་ལྷང་དགོད་སྒྲའི་ཁྲོད་དུ་འཚོ་བའི་ཚེ།།
མི་རྟག་འཕྲལ་གྱི་རྐྱེན་འདི་གློ་བུར་དུ།། བྱུང་བའི་སྣོད་ཀྱི་གོད་ཆགས་ཆེན་པོ་འདིས།། འཇིགས་རུང་ཉམས་ངའི་བེམ་རོ་བཀྲམས་པ་ཡི།། གཡུལ་ས་འདི་ཉིད་གང་ནས་བྱུང་ལགས་སམ།།
སྐྱིད་པའི་ཕ་ཁྱིམ་དྲོན་མོ་རྡུལ་དུ་བརླགས།། བསཊ་པའི་རྒྱུ་དངོས་ཡོད་ཚད་ལྷག་མེད་བཅོམ།། བརྩེ་བའི་གཉེན་འདུན་ཤི་གསོན་སོ་སོར་ཕྱེས།། ཐེག་པར་དཀའ་བའི་སྡུག་འདི་ཅི་ཡིས་ཉེས།།
ས་རྡོ་ཞིག་རོའི་ཁེངས་པའི་འགྲམ་རོལ་དུ།། མ་མེད་དྭ་ཕྲུག་དུ་མ་ཕྱོགས་བཞིར་འཁྱམས།། ཤི་མིག་གསོན་ལ་འཕྲེང་བའི་བེམ་རོ་དག། མཐོང་བའི་མོད་ལ་ཡིད་སྐྱོ་མཆི་མ་དཀུ།
ཤུལ་དུ་ལུས་པའི་གཉེན་འདུན་དུ་མ་ཡིས།། མྱ་ངན་ཆོ་ངེའི་ངུད་མོ་དྲག་པོ་འདོན།། འཇིཊ་པའི་གདོང་ལས་མིག་ཆུ་ཆར་ལྟར་འབེབ།། གང་ལ་ལྟས་ཀྱང་སྐྱོ་བ་སྐྱེ་བའི་རྒྱུ།།
ས་ཆེན་བདུད་ཀྱིས་གཡོས་པའི་གནས་དེ་ནི།། དམྱལ་བ་མངོན་སུམ་མི་ཡུལ་ཐོན་པ་འདྲ།། མཐོང་ན་མིག་གིས་ལྟ་བས་མི་བཟོད་ཤིང་།། བསམ་ན་སེམས་པ་དམར་པོ་འགས་སྙམ་བྱེད།།
རིགས་རུས་ཤ་ཁྲག་གཅིག་པའི་བརྩེ་བའི་སྤུན།། སེམས་ཀྱི་འདུན་མ་གཅིག་པའི་ཡིད་མཐུན་གྲོཊ།། ཁྱོད་ཀྱི་སྐྱོ་བ་ང་ཡིས་མྱོང་བཞིན་ཡོད།། ཁྱོད་ཀྱི་གདུང་བ་ང་ཡིས་སྲོན་བཞིན་ཡོད།།
དབང་མེད་འབྱུང་བ་འཁྲུགས་པའི་རྒྱུ་རྐྱེན་གྱིས།། སྐྱེད་པའི་རང་བྱུང་སྣོད་ཀྱི་ཆགས་འཇིག་འདིས།། སྐྱེ་བོ་དུ་མའི་རིན་བྲལ་གཅེས་པའི་སྲོག། ཕངས་མེད་ཡུད་ཙམ་གཅིག་ལ་བཅོམ་པར་བྱས།།
རིགས་མཐུན་སྐྱེ་བོ་འབུམ་ཕྲག་དུ་མ་ཡིས།། ཤི་བོའི་ལམ་སྟོན་གསོན་པོའི་རྒྱབ་བརྟེན་ལ།། གདུང་སེམས་མཉམ་དུ་སྐྱེས་པ་མཚོན་པའི་ཆེད།། ཤ་དང་རུས་པའི་གཏིང་ནས་ཕན་འདོག་བྱེད།།
མི་ལུས་རིན་ཆེན་རྟེན་བཟང་དེ་རྙེད་ནས།། མི་ཡི་ཡུལ་གྱི་བདེ་འབྱོར་ལ་ཆགས་ཀྱང་།། མི་ལུས་རིན་ཆེན་རང་ལ་མ་དབང་བར།། མི་རྟག་གཤིན་བརྗེའི་དྲུང་དུ་བསྙེགས་པས་སྐྱོ།།
འཇིགས་དངངས་ཀློང་ནས་ཤི་བའི་སྤུན་ཟླ་དང་།། མྱ་ངན་སྟོང་གིས་གསོན་པའི་ནང་མི་ལ།། གདུང་སེམས་སྨྲེ་ངག་སྟོང་གི་འོ་འདོད་འདི།། སྐྱོ་གདུང་མིག་ཆུའི་ཁྲོད་ནས་ཤུགས་ཀྱིས་བླངས།།
གཅེས་པའི་ཚེ་སྲོག་ཤོར་བའི་འགྲོ་བ་དག། མྱུར་དུ་ཐར་པའི་ལམ་སྣ་ཟིན་པ་དང་།། གསོན་དུ་ལུས་པའི་སྐྱེ་བོ་ཕོ་མོ་རྣམས།། མི་རིང་བདེ་དགའི་དཔལ་གྱིས་འཚོ་བར་སྨོན།། ༢༠༡༠ /༤ / ༡༥ དུས་བཞིའི་འཆར་སྣང་། A རབ་ཡང་ནོར་འཛིན་དྲེགས་ལྡན་ལང་ཚོ་རབ་མཛེས་མར་ གད་མདངས་ཀྱིས་སྒེག། སྣ་ཚོགས་མེ་ཏོག་དཀར་དམར་ཕྲེང་བས་འཛུམ་པའི་གེ་སར་ ལྷུག་པོར་དགོད།། ལྷིང་འཇགས་ཁྲོད་ཀྱི་ཕ་ཁྱིམ་སྨུག་པོ་སྦྲ་ནག་གྲུ་བཞིའི་ཐུ་ འོག་ནས།། དཀར་གསལ་འོ་ཞོ་མཁའ་རུ་འཕྱོ་བའི་དབྱར་གྱི་ཕུན་ཚོགས་ འདི་སྐྱིད་ཨང་།། B ཁ་བའི་འདབ་མ་ཐུར་དུ་འབབ་དུས་ལྷག་རླུང་རེ་རེའི་ཡར་ ལ་བཏེགས།། ལུང་སྟོང་འཇག་མའི་ཤུགས་གླུ་གཉོམ་པོས་གནག་རྫི་རྒན་ པོའི་སེམས་པ་རྨས།། གྲངས་བའི་རེག་བྱ་རྩུབ་མོ་ཞིག་གིས་སྐྱེ་འགྲོའི་ཡན་ལག་གུམ་ གུམ་གྱུར།། དགུན་གྱི་རྒྱལ་མོའི་གདུག་རྩུབ་ངོགས་ནས་འགྲོ་བའི་ཚེ་སྲོག་ཡལ་ ལ་ཁད།། C སྔོ་ལྗང་རྩྭ་དང་ཤིང་གི་ལོ་མས་གསེར་མདོག་མཛེས་པའི་ཁ་ དོག་འཆང་།། སྐྱེ་རྒུ་ཀུན་གྱིས་འཛུམ་དཀར་དགོད་བཞིན་འབད་པའི་འབྲས་ བུ་ལེན་ལ་བྲེལ།། དུས་ཀྱི་བང་ཆེན་རྒྱང་ནས་ཐོན་ཏེ་ཁྲུང་ཁྲུང་སྐྱོ་བས་ལྷོ་རུ་ འཕུར།། སྟོན་ཁའི་སྤྲིན་བྲལ་ནམ་མཁའི་དབྱིངས་སུ་ཉ་གང་ཟླ་བ་ ལྷག་པར་མཛེས།། D ལྷོ་རུ་བདས་པའི་ཁུ་བྱུག་གཞོན་ནུ་ཕྱིར་ལ་འཁོར་ཏེ་དབྱངས་ སྙན་སྒྲོག། ཁ་བའི་བརྩེགས་རིམ་ཆབ་ཏུ་གྱུར་ཏེ་ཆུ་གཏེར་འཕེལ་བའི་ གསོས་སུ་གྱུར།། ལྷུང་ལྷུང་འབབས་པའི་ཕུ་ཆུའི་དབྱངས་སྙན་ཡོད་འགྲོའི་སྒྲ་ འཛིན་དཔྱིད་དུ་འཇོ།། རི་དང་སྤང་ལྗོངས་ནེའུ་གསེང་སོགས་ལ་མཛེས་པའི་མདངས་ ཀྱིས་དལ་བུར་འཁྱུད།།
རྗེས་སུ་ལུས།
རང་དབང་རང་ལ་དབང་བའི་ཐོབ་ཐང་མེད།། རང་ཡུལ་རང་གིས་སྐྱོང་བའི་དབང་ཆ་མེད།། རང་དོན་རང་གིས་སྒྲུབ་པའི་ནུས་པ་མེད།། མེད་པ་གསུམ་གྱིས་རང་རིགས་རྗེས་སུ་ལུས།།
ཕ་གསོད་དགྲ་བོ་སྒྲོལ་བའི་སྙིང་སྟོབས་བྲལ།། རང་དབང་ རང་གིས་ལེན་པའི་བསམ་བློ་བྲལ།། བདེན་པའི་འཐབ་རྩོད་བྱེད་པའི་ཐབས་ཇུས་བྲལ།། བྲལ་བ་གསུམ་གྱིས་རང་རིགས་རྗེས་སུ་ལུས།།
འདས་དོན་ཞེ་འཁོན་ཡོད་པའི་རང་རིགས་ཉུང༌།། ད་ལྟའི་དྲག་གནོན་ཤེས་པའི་རང་རིགས་ཉུང༌།། མ་འོངས་མདུན་ལམ་སེམས་པའི་རང་རིགས་ཉུང༌།། ཉུང་བ་གསུམ་གྱིས་རང་རིགས་རྗེས་སུ་ལུས།།
སྐྱིད་པའི་ཕ་ཁྱིམ་དྲོན་མོ་གཞན་ལ་ཤོར།། བརྩེ་བའི་སྤུན་མཆེད་འབུམ་གྱི་གཅེས་སྲོག་ཤོར།། རིན་བྲལ་མེས་པོའི་བང་མཛོད་བཅོམ་འཕྲོག་ཤོར།། ཤོར་བ་གསུམ་གྱིས་རང་རིགས་རྗེས་སུ་ལུས།།
སེམས་པ་སྒུལ་བའི་དབྱངས་རྟ།
མུ་ཏོའི་གནས་མལ་བརྟེན་པའི་ཉམས་ཆུང་གི་བུ་ལ།། རང་དབང་བག་གཡེང་རྒྱུ་བའི་སྐལ་བ་ཞིག་བྱུང་ན།། མི་ཆེན་དཔོན་པོའི་རྒྱབ་ནས་སྐྱོར་ཡ་དེ་མི་དགོས།། རིན་ཆེན་རྒྱུ་ཡིས་ཕྱུག་པོ་མ་བྱུང་ཡང་ཆོག་གོ།
ངོས་ནས་བཅོས་མའི་འཛུམ་དཀར་ལྷུག་ལྷུག་ཏུ་གྲོལ་ཞིང་།། ལྐོག་ནས་འཕྱ་བའི་སྨོད་ཚིག་དིབ་དིབ་ཏུ་སྨྲ་བའི།། ངོས་ལྐོག་མེད་པའི་རང་རིགས་ན་ཟླ་འགའ་མཐོང་ཚེ།། བཅོས་མའི་གྲོགས་ལ་བློ་གཏད་བྱེད་ས་ཞིག་མི་འདུག།
ཐམས་ཅད་འཛུམ་གྱིས་བསླུ་བའི་འཆལ་པོ་རང་མི་འདོད།། ཡོད་ཚད་དབང་རྒྱུར་རེ་བའི་བཅོས་མ་ཡང་མི་བྱེད།། གཡོ་སྒྱུའི་འཇིག་རྟེན་འདི་ནས་ཉམས་ཆུང་གི་བུ་ལ།། རང་ཚུགས་ཅུང་ཞིག་ཡོད་ན་དེ་ཀ་ཡིས་ཆོག་འདུག།
རང་གི་ཕ་སྐད་དོར་བའི་ཀླད་མེད་དང་འགྲོགས་པའི།། རིགས་འགྱུར་གཞན་སྐད་སྨྲ་བའི་རུས་མེད་ཞིག་མི་འདོད།། གཞན་དབང་གཉའ་གནོན་འོག་ནས་ཉམས་ཆུང་གི་བུ་ངས།། རང་དབང་རང་གིས་རྩོད་པའི་སྤོབས་པ་ཞིག་ཡོད་དོ།། ༢༠༠༨/༢/༢༢
བདག་སེམས་འོད་དཀར་དབང་པོའི་ཟེར་ཕྲེང་ཁྱོད་ལུས་ཀུན་དའི་ ཕྱོགས་སུ་ཤོར།། ཁྱོད་ལུས་ཀུན་དའི་མཛེས་པ་རེ་རེ་བདག་སེམས་སྨྱོས་པའི་དཔྱིད་ དུ་སྦྲན།། ཕན་ཚུན་གཅིག་ཏུ་འདྲེས་པའི་བར་ན་འགོག་མེད་སྙིང་གི་དུང་ བ་ཞིག། དུང་བ་དེ་ནི་བཟོད་མེད་ཡིད་ཀྱི་དུ་ཁ་ཆེན་པོ་ཞིག་ཏུ་ གྱུར།།
བདག་གི་མིག་ཟུང་ར་ཡིག་གཉིས་པ་ཁྱོད་ཞལ་པད་དཀར་སྟེང་དུ་ ཤོར།། གྲོགས་ཀྱི་ཞལ་རས་པད་དཀར་འཛུམ་ཟེར་བདག་མིག་བུང་བའི་ ཕྱོགས་ལ་ཐོག། ཕན་ཚུན་གཅིག་ཏུ་འདྲེས་པའི་བར་ན་དུང་སེམས་སྦྲང་རྩིའི་ཟིལ་ མངར་ཞིག། ཟིལ་མངར་དེ་ཡང་ཁྱོད་དང་ང་ཡི་སེམས་ཅོང་ཆེན་པོ་ཞིག་ཏུ་ གྱུར།།
ང་རང་གྲོགས་ལ་འཕྲད་འདོད་འདུན་པ་དམར་པོའི་མེ་དཔུང་རྗེས་སུ་འགྲོ། གྲོགས་ཁྱོད་ང་ལ་འཕྲད་འདོད་བསམ་པ་རྒྱ་མཚོའི་རྦ་རླབས་ལས་ ཀྱང་མཐོ།། ཕན་ཚུན་གཅིག་ཏུ་འདྲེས་པའི་བར་ན་རྫོགས་མེད་སྐྱོ་གར་རིང་མོ་ ཞིག། སྐྱོ་གར་དེ་ཡང་ཁྱོད་དང་ང་ཡི་ཐེག་ཏུ་མེད་པའི་སྡུག་བསྔལ་ ཉིད།།
བདག་གི་འཕྲིན་ཆུང་སྤྲིན་བཅུད་གསར་པ་གྲོགས་ཀྱི་ཞིང་སའི་ དཔྱིད་དུ་བབས།། གྲོགས་ཀྱི་གསང་འཕྲིན་འབྲས་བཟང་མངར་མོ་བདག་གི་ཕྱོགས་ལ་ ཡང་ཡང་ཕུལ།། ཕན་ཚུན་གཅིག་ཏུ་འདྲེས་པའི་བར་ན་སུས་ཀྱང་མི་ཤེས་ཅོང་ནད་ ཞིག། ཅོང་ནད་དེ་ཡང་ཁྱོད་དང་ང་ཡི་ཐུན་མོང་བགོ་སྐལ་ཉིད་དུ་ གྱུར།།
ང་རང་སྙིང་སྡུག་ཁྱོད་དང་གྱེས་ཚེ་ཁྱོད་ཀྱིས་མིག་ཆུའི་སྐྱེལ་མ་ ཞིག། ཁྱོད་ཉིད་བུ་ཆུང་ང་དང་བྲལ་དུས་ང་ཡིས་མིག་ཆུའི་གྱེས་ཕྱག་ ཕུལ།། ཕན་ཚུན་གཅིག་ཏུ་འདྲེས་པའི་བར་ན་ནམ་ཡང་དྲན་གདུང་ཁུར་ བོ་ཞིག། ཁུར་བོ་དེ་ཡིས་ཁྱོད་དང་ང་ཡི་སེམས་པ་སྐྱོ་བའི་ལྕིད་དུ་ གྱུར།།
༢༠༠༩  ༩   ༨ ཉིན་ཟང་རི་འབར་བའི་ཉེ་འདབས་ནས
དམར་ཆུང་སེམས་ཀྱི་གསང་བ།
དང་པོ། དབྱར་གཞུང་གི་མཚན་མོ་དེར་ ཁྱོད་དང་འུ་གཉིས་ སྟེས་དབང་གིས་འཕྲད་པའི་མེ་ཏོག་ཆ་གཅིག མཛེས་ཤིང་སྡུག་པའི་འདབ་ལོ་དང་ བརྩེ་ཞིང་དུང་བའི་ཟིལ་མངར་རེ་རེས་ ངའི་སྦྲང་ཆུང་གི་སེམས་པ་ག་ལེར་རྐུས། གཉིས་པ། བར་ཆད་ཀྱི་སད་སེར་རྩུབ་མོས་དེའི་ཁྲོད་ནས་ བརྩེ་དུང་གི་ཟིལ་མངར་དོར་ཏེ་ ལས་དབང་གནམ་ལ་བཅོལ་ནས་ ངའི་སེམས་ཁུང་གི་མེ་ཏོག་རྐང་གཅིག འདི་ལྟར་བུད་སོང་བ་བདེན་ནམ་ གསུམ་པ། གྱེས་བྲལ་གྱི་གདུང་བ་ལྕི་མོས རེ་སྒུག་གི་ལོ་ཟླ་རིང་མོ་ཕར་ཕར་སྐྱར་ཞིང་ ཁེར་རྐྱང་གི་འཚོ་བ་ དཀའ་སྡུག་གིས་བསྐྱལ་བ་སུ་ཡིས་ཤེས། ༢༠༡༠/༢/༡
གྲོགས་ཀྱི་བསླུ་བྲིད།
རིང་ནས་འདྲིས་པའི་བློས་ཐུབ་གྲོགས་པོ་ཡིས།། དེ་རིང་གློ་བུར་རང་ལ་སྡང་བའི་ཚེ།། ཁྲེལ་དང་ཕྱི་ཐག་ཡོད་པའི་གྲོགས་པོ་ཞིག། བདག་ལ་མེད་པའི་ཁོ་ཐག་ནང་ནས་ཆོད།།
ཁ་སང་མཉམ་དུ་བཞག་པའི་དམ་བཅའ་དེ།། དེ་རིང་སོ་སོར་གྱེས་དུས་ཐམས་བཅད་སྟོར།། ཁ་བཤད་དོན་གྱི་ཐོག་ཏུ་མི་འཁྱོང་བའི།། བཅོས་མའི་གྲོགས་ལ་བློ་གཏད་མི་འདུག་ཨང་།།
ངོས་ནས་ངོ་དགའི་འཛུམ་དཀར་སྟོན་ན་ཡང་།། ལྐོག་ནས་སྨོད་ཚིག་དུག་གི་ཆར་པ་འབེབས།། ངོས་ལྐོག་མི་ཐུབ་ཨ་གསར་གྲོགས་པོ་ལ།། ནམ་ཡང་ཡིད་གཏད་མེད་པའི་སེམས་ཐག་ཆོད།།
སྡུག་དུས་སྡུག་གི་ཁུར་པོ་མཉམ་ཁུར་དང་།། དཀའ་དུས་དཀའ་བའི་ལས་ཀ་མཉམ་སྒྲུབ་ཀྱང་།། ཆང་ལེན་ཆུ་ཡིས་འཇལ་བའི་གྲོགས་པོ་ལ།། ད་ནས་ཡིད་གཏད་མེད་པའི་སེམས་ཐག་ཆོད།།
ཕྱི་ཡི་ཨ་གསར་བཅོས་པའི་འཛུམ་དཀར་དེ།། གཞན་སེམས་བསླུ་བའི་གཡོ་སྒྱུའི་གབ་ཚིག་ཡིན།། མི་སྡུག་འཇིགས་པའི་གདོང་གི་ཁྲོ་གཉེར་དེ།། གློ་བུར་གྲོགས་ལ་སྟོན་པ་སུ་ཡིས་རྟོགས།། ༢༠༠༨/༤/༢༢
དྲི་བ་ཚན་པ་གཉིས།
༡ མ་ཡུམ་གངས་དཀར་གྱི་ལྷ་མོས།། བསྐྱངས་པའི་ཆོལ་གསུམ་གྱི་སྤུན་ཟླ།། ནང་ཁུལ་རལ་ཁ་དེ་འགྲན་ནས།། བརྩེ་བའི་དཔུང་རྡང་དེ་འཐོར་ན།། ཕ་བཟང་མེས་པོ་ཡི་ཁྱིམ་གཞི།། མཐོ་སྒང་གངས་ཅན་གྱི་ཡུལ་ཁམས།། འགོགས་མེད་དུང་ཞེན་གྱི་བསམ་པས།། ཡང་དག་བདག་སྐྱོང་ཞིག་ཐོབ་བམ།།
༢ ལྔ་རིག་སྤྲིན་བཅུད་ལ་རོལ་བའི།། པད་དཀར་ངུར་སྨྲིག་གི་བདག་པོ།། ཆོས་བརྒྱད་འདུ་འཛི་ལ་གཡེང་བས།། བཤད་སྒྲུབ་ཕྱག་རྗེས་དེ་དོར་ན།། རང་རིགས་མེས་པོ་ཡི་བཅེས་ནོར།། ལྔ་ཕྲག་ཤེས་རིགས་ཀྱི་བང་མཛོད།། གངས་ཅན་ཁ་བ་ཡི་ཞིང་འདིར།། ཡང་དག་འཛིན་སྐྱོང་ཞིག་ཐོབ་བམ།།
དུམ་བུ་དྲུག་པ།    ཐོར་བུ།
བྱ་དཀའི་སྙན་ཚིག་དུམ་བུ། དབྱངས་གསལ་སོ་བཞི་ཚང་བའི་ཚིགས་བཅད། གསེར་སྦྱང་གཙོ་མའི་མདངས་མཛེས་མཚན་དཔེའི་སྐུ།། ཡང་ཟབ་ཨེ་ཝཾ་དྲུག་ཅུ་ཆོས་ཀྱི་གསུང་།། ཇི་སྙེད་ཤེས་བྱ་ཀུན་མཁྱེན་ཡེ་ཤེས་ཐུགས།། ལྷ་མིའི་རྣམ་འདྲེན་ཤཱཀྱའི་ཞབས་ལ་བསྟོད།། དབྱངས་གསལ་སོ་བཞི་ཚང་བའི་ཚིགས་བཅད། དཀར་མཛེས་ཟླ་གཞོན་མདངས་འཕྲོག་མཚན་དཔེའི་སྐུ། སྙན་འཇེབས་ཡན་ལག་དྲུག་བཅུ་མགྲིན་པའི་གསུང་།། མཁྱེན་གཏེར་ཡེ་ཤེས་མཆོག་མངའ་བརྩེ་བའི་ཐུགས།། ཨེ་ཝཾ་བདེ་ཆེན་ལ་གནས་ཚངས་སྲས་ལྷ།། དབྱངས་གསལ་སོ་བཞི་ཚང་བའི་ཚིགས་བཅད། ཨེ་མ་དབྱངས་གསལ་རིག་པའི་ཟེར་ཕྲེང་གིས། ། ཇི་སྙེད་ཤེས་བྱའི་ཆོས་ཚུལ་གང་ཅི་མཆིས། ། ཐུགས་བརྩེའི་ཇི་བཞིན་སྟོན་མཛད་སཾ་བྷོ་ཊའི། ། བཀའ་དྲིན་ཝ་ལེར་ཡིད་ལ་འཁོར་བཞིན་དད། །
དབྱངས་ངེས་པའི་ཚིགས་བཅད། བློ་གྲོས་འདོད་འཇོ་འགྲོ་ཚོཊ་ཡོངས་རྫོགས་ནོར།། གླིང་བཞི་རིན་གྱིས་མི་སྐྱིན་སྙིང་གི་དཔྱིད།། མཁྱེན་བརྩེ་ཡེ་ཤེས་དཔེ་མེད་བདེ་ཆེན་རྗེར།། ཕུལ་བྱུང་སྐུ་གསུམ་ཀུན་འདུས་སྐུ་རུ་འདུད།།
དབྱངས་ཨ་ངེས་པའི་ཚིག་བཅད། སྐྱབས་བྲལ་ཉམ་ཐག་མཁའ་མཉམ་ཐམས་ཅད་ལ།། ཟླ་བྲལ་བྱམས་པ་མ་ལྟར་ཆགས་བྲལ་ཅན།། ང་ཅག་བླ་མ་སངས་རྒྱས་དམ་པ་ལ།། ཡང་ཡང་དད་པས་ནམ་ཡང་ལྷ་ཕྱག་འཚལ།།
༢༠༡༡/༣/༡༢
༧ སྲ་འཁྲེག་བྲག་དམར་ཐེམ་ནས་སྐྱེས་པའི་བུས།། ཚ་བ་མེ་ཡི་མདུན་ནས་རྩལ་སྦྱང་སྟེ།། ལྷོ་ཡི་དྲི་ཞོན་བསྐྱོད་པའི་སྒོ་ཁ་རུ།། གཡག་རྒོད་ཁ་ལོ་སྒྱུར་བའི་གཤེད་དུ་བཞུགས།། སྐྱེས་པ་བྲག་དམར་ཐེམ་ནས་སྐྱེས། བཅད་པ་སྟ་མ་སྟེའུས་གཅོད། འགུག་པ་ཕ་རིའི་ཐང་ལ་ འགུགས། བཞུགས་པ་ནོར་གྱི་གདོང་ལ་བཞུགས།        ཅི་ཁེད། ༨ རབ་དཀར་དུང་གི་སྤང་ལ་རྩེན་པ་ཡི།། གནག་སྣུམ་སོལ་བའི་མདོག་ལྡན་གཡང་དཀར་ཁྱུ།། སྐྱོང་བར་མཁས་པའི་སྐྲ་དཀར་རྒན་པོ་དེས།། སྙན་པའི་གླུ་དབྱངས་ལེན་ལ་ཀུན་ནས་བྲེལ།། ཐང་དཀར་དཀར། ལུག་ནག་ནག  ལུག་རྫི་གླུ་བ།  ཅི་ཁེད། ༩ ཁ་སྤུ་རིང་པོ་གཡས་གཡོན་གཉིས་སུ་གྱེས།། གཅན་གཟན་རིགས་རྒྱུད་ཁ་ནས་མ་ཎི་འདོན།། མཚན་མོ་མིག་གཉིས་གློག་སྒྲོན་དང་འདྲ་ཞིང་།། འབྲུ་མཛོད་བསྲུང་བའི་དཔའ་བོ་དེས་མིང་ཅི།། གཅན་གཟན་བཙན་པོའི་རིགས་རྒྱུད། གོ་ཁ་འགྲིམས་པའི་ཉམས་ཆུང་།    ཅི་ཁེད།
༡༡ རྩྭ་ཆུའི་ལོངས་ལ་ནམ་ཡང་མི་བརྟེན་པར།། ཐག་གུ་བརྒྱ་ཡིས་ཕྱོགས་དང་ཕྱོཊ་མཚམས་སུ།། བཏཊ་ཤིང་གནག་སྣུམ་བིལ་བའི་མདངས་འཛིན་པའི།། སྲིད་པའི་ལྷ་གཡག་དེ་ཡི་དངོས་མིང་ཅི།། རྩྭ་ཟན་མ་ཡིན་ལྷ་ཡི་གཡག ཐག་པ་བརྒྱ་ཡིས་ཕྱོགས་བཞིར་བཏགས། ཅི་ཁེད།
སྙན་ངག་དཔེ་རྒྱན་སོ་གཉིས་ཀྱི་དཔེ་བརྗོད་གོ་སླ་བའི་ ཚིགས་བཅད་དུ་སྡེབ་པ་ན་ཆུང་བྱིས་པ་ འཇུག་པའི་སྒོ་ཆེན།
རབ་མཛེས་ཞལ་རས་སྟོན་ཟླ་འཛུམ་པའི་གཉེན།། བཞི་བཅུའི་ཚེམས་དཀར་གངས་རིའི་ཕྲེང་བའི་སྤུན།། སྲིད་པའི་མཚར་སྡུག་ཡོངས་རྫོགས་ངག་གི་ལྷ།། དེ་རིང་ལོངས་སྤྱོད་འཁོར་ལོའི་ཁ་ལོ་སྒྱུར།།
དེ་སྐད་སྙན་ངག་བསྟན་བཅོས་ཀྱི།། དཔེ་རྒྱན་སོ་གཉིས་དཔེ་བརྗོད་འདི།། བློ་གསལ་འཇུག་པའི་སྒོ་ཆེན་ཏེ།། དོན་གཉེར་ཅན་རྣམས་འཇུག་པར་རིགས།།
ཅི་དྲག་གང་དྲག་ཐབས་ཚུལ་དུ་མ་ཡིས།། ཅི་ནུས་ཅི་ལྕོགས་འབད་པ་བརྒྱ་ཕྲག་གིས།། ཅི་བཏབ་ཅི་ཐོབ་སྲི་ཞུའི་རྟགས་སྐྱོང་ནས།། ཅི་འདོད་གང་འདོད་ཡར་རྒྱས་ཡོང་བར་བྱོས།།
ཁྲིམས་མེད་ལུགས་མེད་གཞན་གྱི་བཙན་གནོན་འོག། ཨ་སྡུག་ཡང་སྡུག་མནར་གཅོད་ཆེ་ན་ཡང་།། ཡིན་ལུགས་མིན་ལུགས་བདེན་པའི་ངོ་རྒོལ་གྱིས།། རང་དབང་རང་ཐོབ་བྱེད་པའི་སྙིང་སྟོབས་བསྐྱེད།།
ཤ་ཤོར་ཤ་ལན་མ་ལོན་གྱི་ནར་ལུས།། ལ་ཐོར་ལུང་ཐོར་གྱུར་ནས་ལོ་མང་འགོར།། ཤ་ཟད་རུས་ཟད་ཉི་མ་ད་ལ་ཐུག། རང་ཁྱིམ་རང་བདག་བྱེད་རན་མ་ལགས་སམ།།
མི་ཤོར་རྒྱུ་ཤོར་དེ་ཡི་ར་མདའ་དང་།། མགོ་གཡོགས་མགོ་སྐོར་བཏང་བའི་ཡ་ལན་དང་།། ཤ་ཉོག་རུས་ཉོག་བཟོས་པའི་ཞེ་འཁོན་སོགས།། ཁ་ཙམ་ཚིག་ཙམ་མིན་པའི་སྤྲོད་རན་རེད།།
འགྲོ་མིན་སྡོད་མིན་བྱེད་པའི་སྒྱིད་ལུགས་དང་།། ཁ་མཉམ་ཚིག་མཉམ་མེད་པའི་གཏོར་གཤིཊ་སོཊ།། བདག་བསླུ་གཞན་བསླུ་རྒུད་པའི་རྩ་བ་སྟེ།། ད་ནི་ད་ནས་བཟུང་སྟེ་བག་ཟོན་མཛོད།།
ང་ཆེ་ང་བཙན་མཐུན་པ་དཀྲུགས་པའི་གཞི།། ཁེ་ལོག་ཚོང་ལོག་རྗེས་ལུས་རྩ་བ་ཉིད།། སྐྱ་མིན་སེར་མིན་ལུགས་གཉིས་གནོད་པའི་དགྲ། མགོ་མེད་མཇུག་མེད་འབྲས་བུ་མེད་པའི་ལས།།
ཡུལ་སྲོལ་གོམས་སྲོལ་དྲང་པོའི་བཟང་ངན་འབྱེད།། གཅིག་རམ་གཅིག་འདེགས་མཐུན་པའི་རྩ་བ་འཛུག། གཅིག་རྗེས་གཅིག་མཐུད་ང་ཚོའི་སྤུན་ཟླ་རྣམས།། མདུན་ནས་མདུན་དུ་འཕེལ་རྒྱས་ཡང་རྩེར་སྙེགས།།
གཅིག་མཉམ་ཀུན་མཉམ་འགྲོ་བ་མི་གྲལ་ནས།། བདེན་པ་བདེན་ཐོབ་སྨྲ་བའི་སྙིང་སྟོབས་ཀྱིས།། ཁྲིམས་མེད་ལུགས་མེད་གཡོ་སྒྱུའི་མགོ་སྐོར་ལ།། ཁ་ཡ་ངོ་ཡས་རྒོལ་ལན་སྤྲོད་པར་མཛོད།། ༢༠༡༠/༥ /༦
བྱམས་ལྡན་ཨ་མའི་བཀའ་དྲིན།
སྐྱབས་བཅོལ་ན་བསླུ་བ་མེད་པའི།། དུས་གཏན་གྱི་སྐྱབས་མཆོག་རྣམ་གསུམ།། ཡུལ་རྒྱང་རིང་དྲིན་ཆེན་མ་ལོར།། མགོན་སྐྱོབས་པའི་ཐུགས་རྗེ་མ་ཆུང་།།
གནས་ངེས་མེད་གཞན་ཡུལ་འགྲིམ་དུས།། ལུས་ངལ་དུབ་གདུང་བས་མནར་ཚེ།། ཐུགས་བྱམས་བརྩེའི་རྟག་ཏུ་སྐྱོང་བའི།། དྲིན་མ་ལོའི་བཀའ་དྲིན་དྲན་སོང་།།
གོས་འཇམ་པོ་གོན་པར་མ་བྲ།། བྱས་ཞིམ་པོ་བྱ་བར་མ་ཕོད།། བུ་ང་ལ་ཕངས་མེད་གནང་བའི།། དྲིན་ཨ་མའི་བཀའ་དྲིན་ནམ་གཞལ།།
ས་སྐྱིད་པོ་རང་གི་ཡུལ་ནས།། དྲིན་ཨ་མའི་རྩ་ན་ཡོད་དུས།། སེམས་ཁ་ཏ་བསླབ་བྱ་དང་བཅས།། གནས་ལྔ་རིག་སློབ་གླིང་འགྲིམ་ཟེར།།
ལུས་ལྷུ་དྲུག་སྙོམས་ལག་རྒྱས་ཀྱང་།། དུས་ད་དུང་བྱམས་ལྡན་ཨ་མས།། ཐུགས་བརྩེ་བས་གཉོར་སྐྱོང་བྱེད་པ།། ཚུལ་བསམ་ན་སྐྱོ་བའི་སྣོན་མ།།
དུས་མི་རྟག་རྒ་བའི་སད་ཀྱིས།། ལུས་ལང་ཚོའི་འདབ་མ་བཅོམ་པའི།། མ་ཁྱེད་རང་ཐུན་གསུམ་ངོགས་ནས།། ཞལ་མཇལ་ཡང་སྐྱོ་བའི་གཞི་མ།།
རྒས་གཉེར་རིས་ཐོད་ལ་བརྩེགས་ཀྱང་།། བུ་ང་ལ་སེམས་ཁུར་བྱེད་པའི།། དྲིན་གཞན་མེད་བྱམས་ལྡན་ཨ་མ།། ལུས་འདུ་ཕུང་བདེ་བའི་སྨོན་ལམ།།
མགོ་སྐྲ་ལོའི་འདབ་མ་ཇེ་དཀར།། ནད་འབྱུང་བཞིའི་འདུ་འཁྲུགས་ཇེ་ཆེ།། ཚུལ་དེ་ལ་བསམ་ཞིང་བསམ་ན།། མ་ཁྱེད་ཀྱི་དྲིན་ལན་ནམ་མཇལ།། ༢༠༠༦/༦/༢༥ ཉིན་བྲིས་སོ།།
ང་ཡི་ངག་བཞིན་ཤེས་རིག་ནོར་བུ་བསྟེན།
སློབ་ཕྲུག་ཆུང་ཆུང་ཞིག་ལ་ཕུལ་བ། ཀ་ཡེ་ཉོན་དང་རིགས་མཐུན་སྙིང་གི་གྲོགས།། ཁ་མིན་དོན་གྱིས་གངས་རིའི་ཆོས་སྲིད་ལ།། ག་ལེར་སྲི་ཞུ་ཡང་དག་སྒྲུབ་འདོད་ན།། ང་ཡི་ངག་བཞིན་ཤེས་རིག་ནོར་བུ་བརྟེན།།
ཅ་ཅོའི་གཏམ་གྱིས་དུས་ཚོད་མ་བརླག་པར།། ཆ་ལུག་ཚུལ་མཐུན་བབ་ཆག་གྱོན་པ་དང་།། ཇ་ཆང་སྤངས་ནས་མི་ཆོས་གཙང་མ་ལ།། ཉ་རྒྱས་ཟླ་བཞིན་ཡང་ཡང་གོམས་པར་མཛོད།།
ཏ་ལེན་ཁུར་ནས་རྒྱལ་ཁམ་འགྲིམས་པ་དང་།། ཐ་ཆད་མ་རབས་སྤྱོད་པ་དོར་བྱས་ནས། ད་ནི་རང་གི་རང་ཉིད་ལེག་ལམ་ལ།། ན་ཆུང་དུས་ནས་བཀྲི་བར་བྱས་ན་ལེགས།། པ་སང་ལྟར་དཀར་ལྷག་བསམ་རྣམ་དག་གིས།། ཕ་ས་འཛིན་པའི་སྤོབས་པ་ཡོད་པ་ན།། བ་ལང་རྨོངས་པའི་རྟུལ་ཞུགས་མ་འཛིན་པར།། མ་ལུས་ཤེས་བྱ་རྒྱ་མཚོའི་དྭངས་བཅུད་ལོང་།།
རྩྭ་མཆོག་རྐང་པ་རེ་རེའི་གྲངས་ལྡན་གྱི།། ཚ་གྲང་ངལ་བ་བརྒྱ་ཕྲག་ཆད་བསད་ནས།། ཛ་དྲག་ཆེན་པོས་འཕེལ་རྒྱས་འོད་སྣང་གིས།། ཝ་ལེར་གསལ་བར་བྱས་ན་མི་ལེགས་སམ།།
སན་ཐ་ཧྥེ་པོ་གོ་ཏ།
སན་ཐ་ཧྥེ་པོ་གོ་ཏ་(Santa Fe (Bogotá))ནི་ཁོ་ལོམ་བི་ཡ་ཡི་རྒྱལ་ས་རེད།
གངས་འདབས་ཀྱི་རོལ་དབྱངས།
ཞྭ་ལྟར་བཀུར་བའི་འཇོན་ཐང་མེད་ན་ཡང་།། ཟ་མ་བཟང་པོས་གྲོགས་ལ་མགྲོན་མེད་ཀྱང་།། འ་ཅག་གངས་ཅན་བོད་པའི་ལ་རྒྱ་ཞིག། ཡ་རབས་ཁྱོད་ལ་ཡོད་ན་དེ་ཡིས་ཆོག།
ཧ་ཅང་བརྩེ་བའི་གྲོགས་པོ་ཆུང་ཆུང་ལ།། ཨ་ཕོ་ང་ཡིས་ཕན་པའི་བསམ་སྦྱོར་གྱིས།། ཧ་ལམ་སྙིང་པོ་མེད་པའི་གཏམ་འདི་དག། ཨ་བུའི་སོར་མོའི་ཟློས་གར་ལམ་ནས་སྤེལ།།
༢༠༡༠ ༤  ༡༢   ཕ་ཡུལ་ནས།
གཞོན་ཆུང་སེམས་པ་ཡི་འགྱུར་ལྡོག། དཔྱིད་ཀའི་གནམ་ངོ་ཡི་རང་བཞིན།། ལྷད་མེད་སྙིང་གཏམ་གྱི་རི་མོ།། ཉིན་གསུམ་ཙམ་ལ་ཡང་མི་བརྟན།།
དེ་རིང་ཨ་གསར་གྱི་འཛུམ་མདངས།། འཛུམ་པའི་མེ་ཏོག་དང་འདྲ་ཡང་།། སང་ཉིན་མི་སྡུག་པའིི་ཁྲོ་གཉེར།། འཇིགས་རུང་ཁྲོ་ཞལ་ཞིག་སྟོན་ཡོང་།།
ཁྲེལ་གཞུང་མེད་པ་ཡི་བརྩེ་གྲོགས།། བསམ་མེད་སྦྲང་ཆུང་གི་སྤུན་ཟླ།། མཚར་སྡུག་མེ་ཏོག་རེ་རྩེ་བཞིན།། སླར་ཡང་གཞན་ཕྱོགས་ལ་བུད་འགྲོ།།
ལྷད་མེད་བརྩེ་དུང་དེ་མེད་པའི།། ན་ཆུང་གསར་མོ་ཡི་སེམས་པ།། ཀྱག་ཀྱོག་ལུང་ཆུང་ནས་འབབ་པའི།། མཁྱོག་པོའི་ཆུ་ཕྲན་དང་འདྲ་འདུག། ༢༠༠༨/༤/༣༤
ཁ་སང་ཕྱི་རོལ་གྱི་ཚོར་སྣང་ སྨྱུག་རྩེ་རུ་བཞུར་བ་སྙན་ངག་མིན་ལ། དེ་རིང་སེམས་ནང་གི་དགའ་སྐྱོ་ ཐོལ་བྱུང་དུ་གླེང་བ་དོན་གྱི་སྙན་ངག་ཡིན།
ཡོད་ཚད་རྟོག་བཏགས་ཀྱིས་བསླུས་པའི་ སྟོང་འདང་འབྲི་བ་ བཅོས་མའི་སྙན་ངག་དང་ དྲང་བདེན་གནས་ལུགས་ལྷུག་པོར་བརྗོད་པ་ དོན་གྱི་སྙན་ངག་ཡིན།
དབང་འབྱོར་གྱི་ཁ་ལོ་བསྒྱུར་བའི་ སྙན་ངག་བེམ་རོ་དང་ འགན་འཁྲིའི་སྤྱི་ཚོགས་ཀྱི་མདུན་ལམ་སྟོན་པ་ སྲོག་ལྡན་སྙན་ངག་ཡིན།
ངས་སྙན་ངག་འབྲི། མི་ཡུལ་འདི་ནས་ མི་སྐད་ངོ་མའི་སྙན་ངག་འབྲི། ༢༠༡༠/༡༢/༡༤
རྒྱང་རིང་གི་རེ་འབོད།
རེ་བའི་མིག་ཟུང་སྙོམ་པོ།། རྒྱང་རིང་ཕྱོགས་ལ་གཏད་ཀྱང༌།། སྙིང་གི་དྲིན་ཆེན་བླ་མ།། མཇལ་བའི་སྐལ་བ་མ་བྱུང།།
གཙན་པོ་ཁྲིམས་གྱི་འོག་ནས།། ཉམས་ཆུང་བོད་ཕྲུག་ང་ཡིས།། རེ་བའི་མདུན་མ་བཅོལ་ས།། རྒྱང་རིང་ཨ་ཇོ་ཁྱེད་ཡིན།།
ལོ་ཆུང་བྱིས་པའི་དུས་ནས།། སྡུག་གི་མུན་པ་ཕུད་ཡང༌།། སྐྱིད་ཀྱི་ཉི་མ་སེར་པོ།། ཤར་བའི་དུས་ཞིག་མི་འདུག།
སྐྱིད་པའི་ཕ་ཁྱིམ་སྨུག་པོར།། གཙན་གནོན་ཁྲིམས་གྱི་འོག་ནས།། ཉམས་ཆུང་བོད་ཕྲུག་འབུམ་གྱིས།། སེམས་ཀྱི་ཉི་མ་སྒུག་ཡོད།། ལྷད་མེད་ཀྱི་མཛའ་བརྩེ་།
བརྩེ་སེམས་མི་འདུག་མ་ཟེར།། དུང་བ་ཆུང་གི་མ་གསུང༌།། འུ་གཉིས་བརྩེ་བའི་དུང་སེམས།། མི་འགྱུར་རྡོ་རྗེའི་མདུད་ཡིན།།
གཡོ་སྒྱུའི་འཛུམས་པ་མ་ཟེར།། བཅོས་མའི་སྙིང་གཏམ་མ་གསུང༌།། ཁྱོད་ལ་བཅང་པའི་མཛའ་བརྩེ།། རྡོ་ལ་རི་མོ་བརྐོས་ཡོད།། ༢༠༠༩ ༣   ༢༢
བཙན་པོའི་ཕ་ས།
གངས་རིའི་དུང་ཕྲེང་འཛུམ་པའི།། འཛམ་གླིང་གོ་ལའི་དབུ་རྩེ།། ཆོལ་གསུམ་ལྷ་ཡི་ཞིང་ཁམས།། གདོང་དྲུག་བཙན་པོའི་ཕ་ས།།
འོད་གསལ་ལྷ་ཡི་གདུང་རྒྱུད།། ཆོས་རྒྱལ་མེས་དབོན་བཞུགས་གནས།། བརྗིད་ཆགས་ཕོ་བྲང་དམར་པོ།། གངས་ཕྲུག་ང་ཡི་ཕ་མཁར།།
དཔའ་མཛངས་ཡོན་ཏན་འཛོམ་པའི།། གངས་རིའི་བུ་དང་བུ་མོ།། མི་ཆོས་གཙང་མ་སྤྱོད་པའི།། ཡབ་མེས་བཙན་པོའི་བུ་རྒྱུད།།
ལྔ་ཟུང་རིག་པའི་འབྱུང་གནས།། སྡེ་བཞི་ནོར་གྱི་བང་མཛོད།། གངས་ལྗོངས་ལྷ་ཡི་ཞིང་ཁམས།། བོད་ཕྲུག་ང་ཡི་ཕ་ཡུལ།། ༢༠༠༩  ༥    ༡༠
ང་དང་བོད་པ།
གངས་དཀར་ལྷུན་པོའི་འདབས་ནས།། སྦྲང་དཀར་རྩམ་པ་ཟོས་ཞིང་།། ང་དང་གདོང་དམར་བོད་པའི།། ལང་ཚོའི་མེ་ཏོག་བཞད་ཡོད།།
མཐིང་སྨུག་གཡུ་སྦྲའི་འགྲམས་ནས།། དཀར་གསུམ་འོ་ཞོ་འཐུང་བཞིན།། ང་དང་གདོང་དམར་བོད་པའི།། ལང་ཚོའི་གཉོམ་ལག་རྒྱས་ཡོད།།
དྲིན་ལྡན་ཕ་མའི་འགྲམ་ནས།། མི་ཆོས་གཙང་མ་སྤྱོད་བཞིན།། ང་དང་གདོང་དམར་བོད་པའི།། མི་ཚེའི་རིན་ཐང་ལོན་ཡོད།།
ཕོ་བྲང་དམར་པོའི་འདབས་ནས།། མེས་པོས་ལུགས་བཟང་སྐྱོང་བཞིན།། ང་དང་གདོང་དམར་བོད་པའི།། ལ་རྒྱའི་སྤོབས་པ་རྒྱས་ཡོད།། ༢༠༠༡༠  ༡༢    ༣༠
འབོད་སྐུལ།
གཡང་དཀར་ལུག་གུ་ཆུང་ཆུང་།། ཁེར་རྐྱང་རི་ཀླུང་མ་ཉུལ།། རི་སྤྱང་སྔོན་མོར་ཐུག་ན།། ཁྲེལ་མེད་གསོན་པོར་ཟ་འགྲོ།
ནགས་ཀྱི་བྱེའུ་ཆུང་འཇོལ་མོ།། ངེས་མེད་ས་ལ་མ་འཕུར།། བསམ་ངན་རྒྱ་ཁྲས་ཐོས་ན།། ཁྲེལ་མེད་བཙན་གྱིས་བཟུང་འགྲོ།
གསེར་མིག་ཉ་ཆུང་ལོ་ལོ།། ཞིམ་མངར་རོ་ལ་མ་ཆགས།། ཉ་པའི་བསླུ་བྲིད་འོག་ནས།། ལྕགས་ཀྱུ་ངར་མས་འདྲེན་འགྲོ།
ཤེས་ལྡན་གངས་ཕྲུག་གཞོན་ནུ།། ལ་རྒྱའི་སྐད་ངག་མ་མཐོ།། ཁྲེལ་མེད་ཇག་པས་ཐོས་ན།། ཉེས་མེད་ཁྲིམས་ལ་སྦྱར་འགྲོ། ༢༠༠༩ ༦    ༢༨
བྱིས་པའི་དུས་སུ་ ཅི་ཡང་བསམ་མི་ཤེས་ལ  གང་ལའང་ འདང་རྒྱག་མེད་པའི་ རྩེད་མོ་དང་     གནམ་གཡེང་གི་དུས་སྐབས་ཏེ་ ལྕང་དབྱུག་རྟ་ཕོ་རུ་སྒོམ་ནས་ རང་ཉིད་དཔའ་བོ་རུ་སྐྱེད་པའི་དུས་སྐབས་ཡིན།
གཞོན་ནུའི་དུས་སུ་ དབྱངས་གསལ་སོ་བཞིའི་བྱིས་གླུ་གྱེར་བཞིན་ དགེ་རྒན་གྱི་བསླབ་བྱ་དང་  ཕ་མའི་ དཀའ་སློབ་ཉོན་བཞིན་ ན་མཉམ་གྲོགས་དང་ལྷན་དུ་   ཤེས་རིག་གི་ སྐྱེད་ཚལ་འགྲིམས་པའི་དུས་ཚོད་ལགས།
ན་གཞོན་དུས་སུ་ བསམ་བློ་འཁོར་སྟངས་ཤིག་དང་  རྟོག་དཔྱོད་ བྱེད་ཕྱོགས་ཤིག་གིས་   བརྗེད་དཀའ་བའི་ ཆག་གྲུམ་ཞིག་གི་གསང་བ་བརྟོལ་ཞིང་ ཐེག་དཀའ་བའི་     འགན་འཁྲི་ཞིག་གིས ཕུགས་བསམ་གསར་པའི་དབུ་ཁྱུད་འབྲི་པའི་ཉི་མའོ།།
ད་ལྟའི་དུས་སུ་ སེམས་ཀྱི་ན་ཟུག་ལྕི་མོ་དང་   ལུས་ཀྱི་ གནར་སྤྱོད་དྲག་པོས་ མུན་ནག་ལ་འཐབས་ཤིང་  འོད་དཀར་ལ་ དུང་བས་  ནམ་ཡང་འཚོལ་སྙེག་དང་ རྩོན་ལེན་གྱི་གོམ་ཁ་མི་དལ་བའི་གནས་སྐབས་རེད།
མ་འོངས་དུས་སུ་ སྙིང་སྟོབས་ཀྱི་  མདུན་བསྐྱོད་ཁྲོད་ནས་ བདེ་སྐྱིད་དང་རང་དབང་གི་ འོད་སྣང་ལ་རེ་བས་ སེམས་པ་ཡིད་ཆེས་ཀྱིས་ཁེངས་པའི་དུས་སྐབས་སོ། ། ༢༠༡༠/ ༡/༡༤
སྣ་ཚོགས་སྒྱུ་མའི་རོལ་དབྱངས།
མཇུག་གི་སྐད་ཆ།
ཁ་ཁུ་སིམ་པོར་ནམ་ཡང་འཕོ་འགྱུར་མེད་པའི་གངໆས་རིໆའི་འདໆབས་ཀྱིໆ་ ལྷིང་འཇག་ཐོར་གྱིས་དཀྲོག་པའི་རོໆལ་དབྱໆངས་འདི། ཁོ་བོའི་གནས་ བབས་དང་། དཀའ་ངལ་གང་ལའང་མ་འཛེམས་པར། ཐེངས་གཅིག་ དཀྲོལ་ཐུབ་སོང་བས་བདག་ལ་མཚོན་ན་དགའ་སྐྱོ་གཉིས་འདྲེས་ཀྱི་ཚོར་ བ་ཞིག་རེད། གང་ལྟར་དེབ་ཆུང་འདི་ལ་དབང་ཆེན་དཔོན་པོའི་གནང་ བ་མེད་ལ། འབྱོར་ཅན་ཕྱུག་པོའི་རྒྱབ་སྐྱོར་ཡང་མེད་མོད། ཡིན་ནའང་ ཀློག་པ་པོར་དགོས་ངེས་ཀྱི་ངེས་ཤེས་ཅུང་ཟད་རེ་སྐྱེ་ཐུབ་ན་དེ་ལས་ལྷག་ པའི་གོ་ཐོབ་དང་། སྙན་གྲགས་ཅི་ཡང་མི་དགོས། མཇུག་མཐར་ཁོ་བོའི་ ཀློག་པ་པོའི་སྤྱན་ལམ་དུ་ཕུལ་བའི་དེབ་ཆུང་འདི་ལ་བརྗོད་བྱ་དང་། བརྗོད་ བྱེད་གང་གི་ཐད་ལའང་ནོར་འཁྲུལ་མཆིས་སྲིད་པས། དགོངས་འཆར་ ལྷུག་པོར་གནང་བའི་རེ་བ་ཞུའོ།།
རྒྱལ་སྤྱིའི་ཕ་སྐད་ཉིན་མོ
རྒྱལ་སྤྱིའི་ཕ་སྐད་ཉིན་མོ། སྤྱི་ལོ་༡༩༩༩ལོའི་ཟླ་༡༡པར་མཉམ་འབྲེལ་རྒྱལ་ཚོགས་རིག་སློབ་ཚན་རྩ་འཛུགས་ཀྱིས་ཚོགས་ཆེན་བསྡུས་ཏེ་བསྟན་དོན། སྤྱི་ལོ་༢༠༠༠ལོ་ནས་བཟུང་ཏེ། ལོ་རེའི་སྤྱི་ཟླ༢པའི་ཚེས༢༡ཉིན་ནི་རྒྱལ་སྤྱིའི་ཕ་སྐད་ཉིན་མོ་རུ་གཏན་འཁེལ་བྱས་ཡོད།
རྒྱལ་སྤྱིའི་སྐད་ཡིག་ཉིན་མོ།
ཏེ་པུའུ་ལུའོ་དབྱི།
ཕུལ་བྱུང་གི་རིག་གནས་ཚན་ཁག་གི་སློབ་མ།
ཧྥ་རན་སེའི་སེ་ནཱ་གཙང་འགྲམ་གྱི་ཏི་ཡེ་ཕུའུ་ཡི་སྐུ་དྲག་གི་ཁྱིམ་ཚང་ཞིག་ཏུ་འཁྲུངས། དེ་ནི་ཏེ་པུའུ་ལུའོ་དབྱི་ཀུང་ཇོའི་བུ་གཉིས་པ་ཡིན། ལོ་བཅོ་བརྒྱད་ལ་སླེབས་སྐབས་ཕ་རི་སི་སུའོ་པང་སློབ་ཆེན་ནས་ལོ་རྒྱུས་རིག་པའི་སློབ་རམས་པའི་སློབ་གནས་ཐོབ།
བསམ་ཚོད་ལས་འདས་པའི་དངོས་ལུགས་རིག་པ་མཁས་ཅན།
༡༩༡༤ལོར་འཛམ་གླིང་དམག་ཆེན་དང་པོ་ལངས། ཁོང་སྐུད་མེད་གློག་འཕྲིན་དམག་མིའི་ངོས་ནས་ལོ་དྲུག་དམག་སྐུལ་དང་ལེན་བྱས། དམག་འཁྲུག་རྗེས་འདོད་མོས་ལྟར་དངོས་ཁམས་ལ་ཞིབ་འཇུག་བྱེད་འགོ་ཚུགས། ༡༩༢༤ལོར་ཕ་རི་སི་སུའོ་པང་སློབ་ཆེན་ནས་དངོས་ཁམས་རིག་པའི་འབུམ་རམས་པའི་སློབ་གནས་ཐོབ། ཁོང་གི་འབུམ་རམས་པའི་མཐར་ཕྱིན་དཔྱད་རྩོམ་ཁྲོད༼དངོས་པོའི་རླབས༽ཞེས་པའི་ཐ་སྙད་ཐོག་མར་བཏོན་པ་མ་ཟད། ༡༩༢༩ལོར་ནོ་པེར་དངོས་ཁམས་རིག་པའི་བྱ་དགའ་ཡང་ཐོབ།
དྲག་པོའི་མཚོ་ཆེན་བཞི་
རཏྣའི་གསང་སྔགས་ལམ་རིམ་ལྟར་ན། ཤར་ན་ཡར་ལྷ་བདུད་རྩིའི་མཚོ། ལྷོ་ན་རམ་བུ་བཅུད་ཀྱི་མཚོ། ནུབ་ན་རྙ་ཀོ་བཙན་གྱི་མཚོ། བྱང་ན་གང་བཟང་གནོད་སྦྱིན་གྱི་མཚོ་བཞིའོ། །ཡང་ལུགས་གཅིག་ལ་པྲ་ཏེ་གནམ་མཚོ། ལྷ་མཚོ་དཀར་མོ། སྲིན་མཚོ་དམར་མོ། གནམ་མཚོ་ཕྱུགས་མོ་བཞིའོ། །ཡར་འབྲོག་གནམ་མཚོ་འདི་ནི་འདྲེན་མི་འདྲེན་སྣ་ཚོགས་འདུག་གོ །
ར་བཟི་བ།
ར་བཟི་བ་ནི་མི་གཅིག་གིེས་ཨ་རག་མང་པོ་གཏུང་རྗེས་ཨ་རག་ཉིང་ཁུ་མང་པོ་ཁྲག་ནང་དུ་བསྲེས་པའི་སྐབས་ཀྱི་ལུས་ཁམས།
ཁ་ལག
ཁ་ལག
༡ ཁ་དང་ལག་པ་གཉིས་ཀྱི་བསྡུས་མིང་།
༢ ཟ་མའི་དོན་ཏེ། ཞེ་ས་སྦྱར་ན་ཞལ་ལག་ཟེར།
སན་ཇོ་སེ། (ཁོ་ས་ཏ་རི་ཁ།)
སན་ཇོ་སེ་(San José)ནི་ཁོ་ས་ཏ་རི་ཁ་ཡི་རྒྱལ་ས་རེད།
ཝུའུ་ཙེ་ཐེན།
ཝུའུ་ཙེ་ཐེན་(༦༢༤-༧༠༥)(རྒྱ་སྐད།: 武则天)ནི་ཀྲུང་གོའི་ལོ་རྒྱུས་ཐོག་གི་བུད་མེད་གོང་མ་གཅིག་པུ་ཡིན། སྤྱི་ལོ་༦༥༥ལོར་(ཐང་ཀའོ་ཙུང་གི་དུས་)ཁོ་མོ་གོང་མའི་བཙུན་མོ་བྱས་པ་ནས་བཟུང་རྒྱལ་སྲིད་ལ་ཐེ་གཏོགས་བྱས། ཐང་ཀའོ་ཙུང་འདས་རྗེས་སྲིད་དབང་བཟུང་ནས་གོང་མར་བསྡད་ཅིང་། རྒྱལ་རྟགས་ལ་ཀྲོའུ་རྒྱལ་རབས་ཆེན་པོ་གསོལ། ཁོ་མོས་ཚན་འབྱེད་རྒྱུགས་འབུལ་ལམ་ལུགས་གསར་གཏོད་བྱས་པར་མ་ཟད། ལེགས་བཙོས་ཀྱི་བྱེད་ཐབས་གང་མང་ལག་བསྟར་བྱས་མྱོང་མོད། འོན་ཀྱང་དཔོན་པོ་གཏུམ་སྤྱོད་ཅན་སྤྱད་པ་དང་མ་ཉེས་ཁ་གཡོག་གི་གྱོད་གཞི་གང་མང་བཟོས། མོ་འདས་རྗེས་སུ། གསོན་དུས་ཀྱི་མོས་འདུན་ལྟར་བང་སོའི་མདུན་དུ་ཡི་གེ་མེད་པའི་རྡོ་རིང་ཞིག་རྗེས་རབས་པ་ཚོར་མོའི་ལེགས་ཉེས་དཔྱད་ནས་བྲི་བར་བཞག
༡༨༢༤ལོ།
༡༨༢༤ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཕྱི་རོལ་པའི་གྲུབ་མཐའ་བཅུ་གཉིས་
ལྷའི་བླ་མའམ་ཕུར་བུའི་རྗེས་འབྲང་རྒྱང་འཕེན་པ། དྲང་སྲོང་སེར་སྐྱའི་རྗེས་འབྲང་གྲངས་ཅན་པ། ལྷ་ཚངས་པའི་རྗེས་འབྲང་རིག་བྱེད་པ། ཚངས་པའི་རྗེས་འབྲང་བརྡའ་སྤྲོད་པ། ཚངས་པའི་རྗེས་འབྲང་རིག་བྱེད་མཐའ་བ། ཚངས་པའི་རྗེས་འབྲང་གསང་སྟོན་པ། ལྷ་ཁྱབ་འཇུག་གི་རྗེས་འབྲང་ཁྱབ་འཇུག་པ། མུ་སྟེགས་རྒྱལ་དཔོག་གི་རྗེས་འབྲང་དཔྱོད་པ་བ། ལྷ་དབང་ཕྱུག་ཆེན་པོའི་རྗེས་འབྲང་ཡེ་སྲིད་པའམ་དབང་ཕྱུག་པ། མུ་སྟེགས་གཟན་དང་ཐུབ་པ་འུག་པའི་རྗེས་འབྲང་འུག་ཕྲུག་པའམ་བྱེ་བྲག་པ། མུ་སྟེགས་རྐང་མིག་པའི་རྗེས་འབྲང་རིག་པ་ཅན། མུ་སྟེགས་རྒྱལ་བ་དམ་པ་དང་ཁྱུ་མཆོག་གི་རྗེས་འབྲང་ཟད་བྱེད་པ་དང་བཅུ་གཉིས་སོ། །
ཁྲག
ཁྲག་ནི་བཤེར་གཟུགས་སྟེ་འཚོ་བཅུད་དང་ལྡན་པའི་རྒྱུའམ་གསོ་རླུང་སོགས་སྲོག་ཆགས་སམ་མིའི་ཟུག་པའི་ནང་སྐྱེལ་འདྲེན་གྱི་ནུས་པ་འཐོན་གྱི་ཡོད་པ་རེད།
སན་ཐ་ཇོར་ཇི། (གི་རི་ན་ཌ།)
སན་ཐ་ཇོར་ཇི་(St. George's)ནི་གི་རི་ན་ཌ་ཡི་རྒྱལ་ས་རེད།
ཅོར་ཅི་ཐོན། (གུ་ཡ་ན།)
ཅོར་ཅི་ཐོན་(Georgetown)ནི་གུ་ཡ་ན་ཡི་རྒྱལ་ས་རེད།
བྱིས་པ་རློན་ནུའི་དབུགས་འཚུབ་པ་
དེ་ནི་མངལ་དུ་བྱིས་པར་དབྱང་དབུགས་ཀྱིས་མ་འདང་བས་སྐྱེས་རྗེས་བྱིས་པའི་དབུགས་འབྱིན་རྔུབ་ཉམས་པའི་མངོན་རྟགས་ཤིག་ཡིན། བྱིས་པ་རློན་ནུའི་དབུགས་འཚུབ་པའི་སྣང་ཚུལ་དེ་ཅུང་ཚབས་ཆེ་བས་མྱུར་དུ་སྨན་བཅོས་དང་ཡང་དག་པའི་སྒོ་ནས་ཐག་གཅོད་བྱེད་དགོས།
ཧྭ་ལུའོ་ཀེང་།
ལས་རིགས་སློབ་གྲྭར་འགྲོ་མཚམས་བཞག་པ།
དམའ་འབྲིང་ཐོན་རྗེས་ཧྲང་ཧའེ་ཀྲུང་ཧྭ་ལས་རིགས་སློབ་གྲྭ་འགྲིམ་པ་དང་། སློབ་ཡོན་མེད་པས་སློབ་གྲྭར་འགྲོ་མཚམས་བཞག ཁྱིམ་དུ་ལོག་ནས་ཨ་ཕར་ཙག་ཙིག་ཚོང་ཁང་གཉེར་རོགས་བྱས། ཚེ་གང་ལ་དམའ་འབྲིང་གི་རིག་གནས་ཆུ་ཚད་ལས་མེད།
གྲགས་ཅན་རྩིས་རིག་པ་མཁས་ཅན།
ལོ་༥ཡི་ནང་མཐོ་འབྲིང་དང་སློབ་ཆེན་གྱི་ལོ་རིམ་དམའ་བའི་ཨང་རྩིས་སློབ་ཚན་རང་སྦྱོང་བྱས་རྗེས། ༡༩༣༠ལོའི་དཔྱིད་ཀར་ཧྲང་ཧའེ་ཡི《ཚན་རིག》དུས་དེབ་ཐོག《སུའུ་ཅ་ཅུས་ཀྱི་ཚབ་རྩིས་ཀྱི་ཐབས་ལྔའི་མཉམ་བྱའི་འགྲེལ་ཐབས་མི་གྲུབ་པའི་རྒྱུ་མཚན》ཞེས་པ་སྤེལ་བས་རྩིས་རིག་ལས་རིགས་སུ་སྙན་པའི་གྲགས་པ་ཁྱབ། དེ་རྗེས་ཆིང་ཧྭ་སློབ་ཆེན་གྱི་དཔེ་མཛོད་ཁང་གི་ལས་དོན་པའི་ལས་འགན་ཁུར། ཕྱིས་སུ་ཧྭ་ལོའུ་ཀེང་ཀྲུང་གོའི་གྲངས་ཀའི་གནས་ལུགས་ཀྱི་རྣམ་གཞག་གཏོད་པར་གྱུར་ཏེ།《ཕུང་ལེ་སུའུ་གྲངས་ཀྱི་རྣམ་གཞག》དང་།《ལེགས་འདེམས་བྱེད་ཐབས》《མཐོ་གྲས་རྩིས་རིག་མདོར་བསྟན》སོགས་ཀྱི་བརྩམས་ཆོས་སྤེལ་བ་རེད།
ཧོ་ཅིན།
ཧོ་ཅིན།
སྤྱིར་བཏང་གི༼ལང་ཕྱོགས༽
༡༩༤༢ལོར་དབྱིན་ཇིའི་ཉིའུ་ཅིན་དུ་འཁྲུངས། འཁྲུངས་པའི་ཉིན་ནི་ཅ་ལི་ལུའེ་གྲོངས་ནས་ལོ་༣༠༠འཁོར་བའི་དྲན་གསོའི་ཉིན་མོ་རེད། བྱིས་པའི་དུས་སུ་སྦྱངས་འབྲས་མངོན་གསལ་དོད་པོ་མེད་པ་དང་། རྙོག་འཛིང་ཆེ་བའི་རྩེད་ཆས་ཇུས་འགོད་བྱ་རྒྱུར་དགའ། ༡༩༥༩ལོར་ཉིའུ་ཅིན་སློབ་ཆེན་དུ་ཚུད་ནས་རང་བྱུང་ཚན་རིག་གི་རིམ་པ་དང་པོའི་མཚན་སྙན་གྱི་སློབ་གནས་ཐོབ། ཅན་ཆའོ་སློབ་ཆེན་གྱི་འཇིག་རྟེན་རིག་པར་ཞིབ་འཇུག་ཆེད་ལས་སུ་བསྒྱུར།
ཉམས་དང་ལྡན་པའི༼སྡོད་སྟངས༽
ལོ་༢༡ལ་སླེབས་སྐབས་ཤ་གནད་ཁུམ་པའི་རང་བཞིན་གྱི་སྲ་འགྱུར་ནད་རྟགས་ཏེ། དེར་འགུལ་སྐྱོད་དབང་རྩའི་ཕྲ་ཕུང་གི་ནད་ཟེར་བ་དང་། དེ་ཕོག་ན་ལུས་ཡོངས་ཞ་ཁུམ་དུ་གྱུར་ནས་མཛུབ་མོ་གསུམ་ཁོ་ན་ལས་འགུལ་ཐུབ་ཀྱི་མེད། སྨན་པས་ལོ་གཉིས་མ་གཏོགས་གསོན་མི་ཐུབ་ཅེས་ཚིག་ཐག་བཅད། ༡༩༦༥ལོར་ལོ་༢༣ལ་སོན་སྐབས་ཅན་ཆའོ་འབུམ་རམས་པའི་སློབ་གནས་ཐོབ། ༡༩༧༣ལོར་ནག་དོང་འགྱེད་འཕྲོ་རྙེད། ༡༩༨༥ལོར་གློ་ཚད་ཕོག་ནས་སྨྲ་བརྗོད་ཀྱི་ནུས་པ་ཉམས་པས་སྐད་གདངས་འདྲེས་གྲུབ་ཡོ་ཆས་ལ་བརྟེན་ནས་སྐད་ཆ་ཤོད་རྒྱུ་ལས་མ་འདས། ༡༩༨༨ལོར་ཁོང་གིས་བརྩམས་པའི་ཚན་རིག་ཁྱབ་གདལ་སྐོར་གྱི་རྩོམ་ཡིག《ཡུལ་དུས་ཀྱི་ལོ་རྒྱུས་མདོར་བསྡུས》ཞེས་པ་དཔེ་སྐྲུན་འགྲེམས་སྤེལ་བྱས་པ་དང་། ད་བར་དེབ་ཁྲི་༡༠༠༠ལྷག་ཙམ་དཔེ་སྐྲུན་བྱས་པ་རེད།
ཆན་ཝེ་ཁྲང་།
ཚན་ཁག་རིགས་གཅིག་ལ་ཁྱད་དུ་འཕགས་པའི་སློབ་མ།
རྩིས་རིག་དང་། དངོས་ཁམས། རྫས་འགྱུར་བཅས་ཀྱི་སྦྱངས་འབྲས་ཧ་ཅང་ཞན་ལ་ཁྱིམ་ཚང་གི་འཁོས་ཀ་ཡང་ཧ་ཅང་ཞན་པོ་ཡོད། ལོ་༡༦ལ་སླེབས་སྐབས་པ་ཕ་ནད་ཀྱི་མནར་ནས་ཚེ་ལས་འདས་པ་དང་། ཨ་ཁུའི་རྒྱབ་སྐྱོར་འོག་མུ་མཐུད་སློབ་གྲྭ་འགྲིམས། ༡༩༣༡ལོར་དངོས་ཁམས་ཀྱི་སྦྱངས་འབྲས་སྐར་གྲངས་༥དང་། རྫས་འགྱུར་དང་རྩིས་རིག་བསྡོམས་པའི་སྦྱངས་འབྲས་སྐར་གྲངས་༢༠ཡང་ཟིན་མེད་རུང་རྒྱ་ཡིག་དང་ལོ་རྒྱུས་གཉིས་ཀའི་སྦྱངས་འབྲས་སྐར་གྲངས་༡༠༠ཡི་ཐོག་ནས་ཆིང་ཧྭ་སློབ་ཆེན་ལོ་རྒྱུས་ཚན་ཁག་ཏུ་རྒྱུགས་འཕྲོད།
ཀྲུང་གོའི་ཤུགས་ཀྱི་རིག་པའི་ཡབ་ཆེན།
སྒྲ་སྡུད་འཕྲུལ་ཆས་ནས༼དགུ་པའི་བཅོ་བརྒྱད༽ཀྱི་དོན་རྐྱེན་ཐོན་པ་ཤེས་རྗེས། ལོ་རྒྱུས་ཚན་ཁག་མ་འགྲིམས་པར་གནམ་གྲུ་དང་མེ་སྒྱོགས་བཟོ་སྐྲུན་བྱེད་པའི་དངོས་ཁམས་ཚན་ཁག་ཏུ་བསྒྱུར། ཆིང་ཧྭ་སློབ་ཆེན་གྱིས་ཐོག་མར་ཁོང་གི་ཚན་ཁག་བསྒྱུར་བའི་རེ་བ་ཁས་བླངས་མེད། འོན་ཀྱང་ཁོང་གིས་དབྱིན་ཡིག་གི་སློབ་ཁྲིད་ཉན་པ་དང་དཔེ་ཀློག་གི་དཀའ་གནད་ཁྱད་བསད་བྱས་པས་ལོ་གཅིག་གི་རྗེས་སུ་ཨང་རྩིས་དང་དངོས་ཁམས་ཀྱི་ཡིག་ཚད་༧༠ལྷག་ཙམ་བཏང་སྟེ་དངོས་ཁམས་ཚན་ཁག་ཏུ་བསྒྱུར་བའི་བསམ་འདོན་འགྲུབ་པ་མ་ཟད། མཐར་ཀྲུང་གོའི་ཤུགས་རིག་པའི་ཡབ་ཆེན་དུ་གྱུར།
མདོ་མཁར་ཞབས་དྲུང་ཚེ་རིང་དབང་རྒྱལ་
ངོ་སྤྲོད་མདོར་བསྡུས།
མདོ་མཁར་བ་ཞབས་དྲུང་ཚེ་རིང་དབང་རྒྱལ་ལགས་ནི།  རབ་བྱུང་བཅུ་གཉིས་པའི་མེ་གླང་སྤྱི་ལོ༡༦༩༧ལོར་ཡབ་ངག་དབང་ཚངས་པ་དང་།  ཡུམ་མདང་དྲུང་གཉིས་ཀྱི་བུར་བྱང་སྟག་ལུང་དུ་འཁྲུངས། དགུང་ལོ་རེ་བདུན་པ་ཆུ་ལུག་(སྤྱི་ལོ༡༧༦༣)ལོར་འདས།  ཁོང་ནི་བོད་ཀྱི་རྩོམ་པོ་མཁས་ཅན་ཞིག་ཡིན་པ་མ་ཟད་ཕུལ་བྱུང་གི་གཞུང་ལས་མི་སྣ་ཞིག་ཀྱང་རེད།
ལོ་རྒྱུས།
དགུང་ལོ་དྲུག་པ་ནས་བཅུ་བཞིའི་བར་ཡི་གེ་འབྲི་ཀློག་དང་རྩིས་སོགས་སྦྱངས། ལོ་བཅོ་ལྔ་ལྕགས་ཡོས་(སྤྱི་ལོ༡༧༡༡)ལོར་སྨིན་གྲོལ་དུ་ཕེབས་ནས་ལོ་ཙཱ་བ་དྷརྨ་ཤྲིའི་དྲུང་དུ་ཡིག་རིགས་སྣ་ཚོགས་དང་།  སྙན་ངག   རྩིས།   དབྱངས་ཅན་སྒྲ་མདོ། སྡེབ་སྦྱོར་བཅས་ལ་སྦྱངས་ནས་ཀུན་བཤད་ཀྱི་མཚན་ཚངས་སྲས་དགྱེས་པའི་བློ་ལྡན་ཞེས་གསོལ། དགུང་ལོ་ཉི་ཤུ་པར་གཞིས་ཀ་རྩེའི་རྫོང་དཔོན་གྱི་འགན་བཞེས། དགུང་ལོ་ཉེར་གཅིག་པར་ལྕགས་གྲི་གུ་རྫོང་གི་རྫོང་དཔོན་མཛད།དགུང་ལོ་ཉེར་བཞི་བར་གོང་དཀར་རྫོང་གི་རྫོང་དཔོན་མཛད་པ་དང་། ཁྱོན་བསྡོམས་ལོ་སོ་བཞིའི་རིང་བཀའ་བློན་གྱི་ལས་འགན་བཞེས།
བརྩམས་ཆོས།
ཁོང་གི་གསུང་རྩོམ་ལ་《གཞོན་ནུ་ཟླ་མེད་ཀྱི་གཏམ་རྒྱུད》དང་《མི་དབང་རྟོགས་བརྗོད》《བཀའ་བློན་རྟོགས་བརྗོད》《སངས་རྒྱས་ཀྱི་སྐྱེས་རབས་སྐད་གཉིས་ཤན་སྦྱར》སོགས་ཡོད།
ཧན་ཝུའུ་ཏི།
སྤྱི་ལོ་སྔོན་གྱི་༡༤༡ལོར་ཧན་ཝུའུ་ཏི་(སྤྱི་ལོ་སྔོན་གྱི་༡༥༦ལོ_སྤྱི་ལོ་སྔོན་གྱི་༨༧ལོ)(རྒྱ་སྐད།: 汉武帝)ལིའུ་ཁྲེ་ཡིས་རྒྱལ་སྲིད་བཟུང་། ཁོང་གིས་རྙིང་ཞེན་བག་འཁིམ་ངང་མི་སྡོད་པར་བཅོས་སྒྱུར་གྱི་བྱེད་ཐབས་སྣ་ཚོགས་སྤྱད། བྱེད་ཐབས་དེ་དག་ལས་གཙོ་བོ་ནི་རྒྱལ་ཕྲན་སྐུ་དྲག་གི་སྟོབས་ཤུགས་ཉམས་ཞན་དུ་བཏང་བ་དང་། ས་ཞིང་མཉམ་རུབ་བྱེད་པར་ཚོད་འཛིན་བྱས་པ་ཡིས་ཤེས་ལྡན་མི་སྣ་ལ་སྲིད་ཞུགས་སྲིད་བགྲོས་ཀྱི་གོ་སྐབས་བསྩལ། ཁོས་ད་དུང་ཀྲང་ཆན་ནུབ་ཕྱོགས་སུ་མངགས་ནས་དར་གོས་ཚོང་ལམ་ཕྱེ། ཧན་ཝུའུ་ཏི་ཡིས་སྲིད་འཛིན་པའི་སྐབས་སུ་ཀྲུང་གོའི་དཔལ་འབྱོར་དང་རིག་གནས་ཁྱོན་ཡོངས་ནས་འཕེལ་རྒྱས་སུ་སོང་སྟེ་ལོ་ངོ་༥༠ལྷག་གི་རྫོགས་ལྡན་དུས་ལ་རོལ་པར་བྱས།
༡༨༢༣ལོ།
༡༨༢༣ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཀུན་མཁྱེན་ཀློང་ཆེན་པ་
༼དུང་དཀར་ཚིག་མཛོད་ཆེན་མོ་༽ནས་བཏུས།
གྲུབ་མཐའ་ལྟ་བའི་རྩ་བ་བརྒྱ་རྩ་བཅུ་
སངས་རྒྱས་པ། འཛིན་པ་མེད་པ། འཚེ་བ་པ། ལོ་མ་ཅན། གཙང་སྦྲ་ཅན། ཁྱབ་འཇུག་པ། ཁྱབ་འཇུག་སེམས་པ་བ། དབྱུག་གུ་གསུམ་པ། ཀོ་ལྤགས་དུམ་བུ་ཅན། མཉམ་པར་སྤྱོད་པ། ལྷ་མཆོད་པ། ཆོས་ཀྱི་མཆོག་སྦྱིན་ཅན། གདུང་བ་ཅན། ལག་པ་གདུང་བ་ཅན། རྒྱལ་པོར་སྨྲ་བ། རྒན་མོར་སྨྲ་བ། མེ་ཡོ་ཨུ་ད་རི། རིགས་དང་རྗེས་སུ་མཐུན་པ། བཅིངས་ནས་འདུག་པ། འཁོར་ལོ་སྐྱོང་བ། རི་ལ་གནས་པ། རྒྱལ་པོའི་བསོད་སྙོམས་ཅན། གླང་པོ་ཆེའི་རྒྱལ་མཚན་ཅན། ཀློག་ཅན། ནང་ཅན། རྟ་འདུལ་བ། ཀ་ལན་ད་ཀ་པ། སྣོད་གཙང་མ་ཅན། སློང་མོས་རྒྱུ་བ། ཡན་ལག་རལ་པའི་ནང་དུ་བསྟུམས་པ། སྒྲོན་མ་ལྷག་པ་ཅན། གསེར་ཅན། གྲུབ་པར་སྨྲ་བ། དབང་པོ་ཆེན་པོ། ཞ་ཉེ་ཅན། བྱང་ཕྱོགས་ཀྱི་འགྲམ་ན་གནས་པ། ལྷོ་ཕྱོགས་ཀྱི་འགྲམ་ན་གནས་པ། འུག་པ་བ། དགེ་སྦྱོང་བ། ལུས་ལ་གནོད་པ་མེད་པ། ཀ་ཀན་དྷ་བ། ལྷའི་གྲོང་བ། ས་ཁུང་ན་གནས་པ། ཆོས་སེམས་པ་བ། ཟླ་བ་ཕྱེད་པ། ནགས་ན་གནས་པ། བཻ་ཤི་ཥ་ཀ །ཚངས་པར་སྤྱོད་པ། གཽ་ཏ་མ་བ། ཕ་ལ་གུས་པ་བ། མ་ལ་གུས་པ་བ། ཟླ་བ་ཤར་བ་པ། ཉི་མ་ཤར་བ་པ། ལག་པར་ཟ་བ། སྙིང་གིས་འཚོ་བ། ཕུང་པོ་གསུམ་པ་བ། ཤིན་ཏུ་ཁྲུས་བྱས་པ། བ་རའི་སྤྱོད་པ་ཅན། འཐོར་བྱེད་པ། འཁོར་བ་ལས་གྲོལ་བ། པ་ཏཾ་ཛ་ལ་བ། ལྷ་མཆོད་པ། གཞན་ལ་མི་འདུད་པ། གོས་ཀྱི་དུམ་བུ་ཅན། འུག་པའི་གཤོག་པ་ཅན། ལན་གསུམ་དུ་ཆུར་འཇུག་པ། མཁའ་ལྡིང་བ། ཁྱིམ་གྱི་ར་བ་ན་གནས་པ། བ་ལང་དང༌། རི་དྭགས་དང༌། རྟ་དང༌། ཁྱི་དང༌། གསོལ་བ་མི་འདེབས་པའི་བརྟུལ་ཞུགས་པ། མེའི་བརྟུལ་ཞུགས་པ། གཞོན་ནུའི་བརྟུལ་ཞུགས་པ། ཞིབ་མོའི་བརྟུལ་ཞུགས་རྒྱལ་མཚན་ཅན། ཀློག་ཅན། ནང་ཅན། རྟ་འདུལ་བ། ཀ་ལན་ད་ཀ་པ། སྣོད་གཙང་མ་ཅན། སློང་མོས་རྒྱུ་བ། ཡན་རྡོ་འཐག་པ་བ། ཆུས་དག་པར་ལྟ་བ། སྐྱེས་ནས་དག་པར་ལྟ་བ། ལས་ཀྱིས་དག་པར་ལྟ་བ། ཆུ་ལ་བྱི་འཛུལ་བྱེད་པ། དགོན་པ་བ། ས། ཆུ། མེ། རླུང༌། ནམ་མཁའ་ལས་སེམས་ཡོད་པར་ལྟ་བ། ནམ་མཁའ་འབྱུང་བ། ཤིང་རྟ་མང་པོ་ཅན། བསམ་གཏན་ལ་དགའ་བ། ཆོས་ཅན་པ། ཟས་གྲང་མོ་ཅན། ཕྲག་པའི་གོས་ཅན། དོན་ཐམས་ཅད་པ། ཕྲུ་བ་གཅིག་པ། གྲང་ཅན་གྱི་རྣལ་འབྱོར་བ། སོའི་གཏུན་རྡུངས་ཅན། མཚེའུའི་འགྲམ་ན་གནས་པ། བྷ་ར་ངྷ་ཛ་བ། གཅེར་བུ་བ། གཉེན་གྱི་བུ་བ། མེས་པོ་བ། ཕྱུག་བདག་པ། དུང་སྒྲ་ཅན། ལྷ་སྟེན་སྦྱིན་པའི་བུ། ཀ་རྒྱུའི་བུ་བ། སྣ་ཚོགས་ལྟ་བའོ། །
དྲི་ཞིམ་སོན་ཅན།
དྲི་ཞིམ་སོན་ཅན་ནི་རྩེ་ཤིང་ཞིག་རེད།
བྱིས་པའི་གློ་ཚད་
བྱིས་པའི་གློ་ཚད་ནི་ལོ་ཆུང་བྱིས་པར་རྒྱུན་དུ་འབྱུང་བའི་ནད་ཅིག་ཡིན། ནད་དེ་དུས་ཚིགས་ལ་ཁྱད་མེད་པར་དབྱར་དགུན་སྟོན་དཔྱིད་གང་རུང་དུ་འབྱུང་ཞིང་། ནད་ཐོག་གི་མངོན་རྟགས་གཙོ་བོ་ནི་ཚ་ལངས་པ་དང་། གློ་ལུ་བ། དབུགས་ལེན་དཀའ་བ་དང་ཁའི་མདོག་སྔོ་ནག་ཏུ་འགྱུར་བ་སོགས་ཡིན།
ཧན་རྒྱལ་རབས།
ཧན་རྒྱལ་རབས་
ཡོ་ས་ནོ་ཨ་ཁི་ཀོ།
ཡོ་ས་ནོ་ཨ་ཁི་ཀོ་(ཉི་ཧོང་སྐད།与謝野 晶子)ནི་རི་པིན་གྱིས་རྩོམ་པ་པོ་ཞིག་རེད།
དགའ་ལྡན་ལྷ་བརྒྱ་མ་འདོད་གསོལ་སྨོན་ལམ་དང་བཅས་པ་བཞུགས་སོ།།
=དགའ་ལྡན་ལྷ་བརྒྱ=  =Tsongkapa Guru Yoga=
ཐེ་གུ་སི་གེ་པ།
ཐེ་གུ་སི་གེ་པ་(Tegucigalpa)ནི་ཧོང་དུ་ར་སི་ཡི་རྒྱལ་ས་རེད།
དགའ་ལྡན་ལྷ་བརྒྱ་མ་འདོད་གསོལ་སྨོན་ལམ་དང་བཅས་པ་བཞུགས་སོ།།
༄༅།།ན་མོ་གུ་རུ་མཉྫུ་གྷོཥྰ་ཡ། །དགའ་ལྡན་ལྷ་བརྒྱའི་མགོན་གྱི་ཐུགས་ཀ་ནས༑ ༑རབ་དཀར་ཞོ་གསར་སྤུངས་འདྲའི་ཆུ་འཛིན་རྩེར། །ཆོས་ཀྱི་རྒྱལ་པོ་ཀུན་མཁྱེན་བློ་བཟང་གྲགས། །སྲས་དང་བཅས་པ་གནས་འདིར་གཤིགས་སུ་གསོལ། །མདུན་གྱི་ནམ་མཁར་སེང་ཁྲི་པད་ཟླའི་སྟེང་། །རྗེ་བཙུན་བླ་མ་བགྱེས་པའི་འཛུམ་དཀར་ཅན། །བདག་བློ་དད་པའི་བསོད་ནམས་ཞིང་མཆོག་ཏུ། །བསྟན་པ་རྒྱས་ཕྱིར་བསྐལ་བརྒྱར་བཞུགས་སུ་གསོལ། །ཤེས་བྱའི་ཁྱོན་ཀུན་འཇལ་བའི་བློ་གྲོས་ཐུགས། །སྐལ་བཟང་རྣ་བའི་རྒྱན་གྱུར་ལེགས་བཤད་གསུང་། །གྲགས་པའི་དཔལ་གྱིས་ལྷམ་མེར་མཛེས་པའི་སྐུ། །མཐོང་ཐོསས་དྲན་པ་དོན་ལྡན་ལ་ཕྱག་འཚལ། །ཡིད་འོང་མཆོད་ཡོན་སྣ་ཚོགས་མེ་ཏོག་དང་། །དྲི་ཞིམ་བདུག་སྤོས་སྣང་གསལ་དྲི་འཆབ་སོགས། །དངོས་གཤམས་ཡིས་སྤྲུལ་མཆོད་སྤྲིན་རྒྱ་མཚོ་འདེ། །བསོད་ནམས་ཞིང་མཆོག་ཁྱེད་ལ་མཆོད་པར་འབུལ། །གང་ཞིག་ཐོགས་མེད་དུས་ནས་བསགས་པ་ཡི༑ ༑ལུས་ངག་ཡིད་ཀྱི་མི་དགེ་ཅི་བགྱིས་དང་། །ཁྱད་པར་སྡོམ་པ་གསུམ་གྱི་མི་མཐུན་ཕྱོགས། །སྙིང་ནས་འགྱོད་པ་དྲག་པོས་སོ་སོར་བཤགས། །སྙིགས་མའི་དུས་འདིར་མང་ཐོས་སྒྲུབ་ལ་བརྩོན། །ཆོས་བརྒྱད་སྤངས་པས་དལ་འབྱོར་དོན་ཡོད་བྱས། །མགོན་པོ་ཁྱོད་ཀྱི་རླབས་ཆེན་མཛད་པ་ལ། །བདག་ཅག་བསམ་པ་དག་པས་ཡི་རང་ངོ་། །རྗེ་བཙུན་བླ་མ་དམ་པ་ཁྱེད་རྣམས་ཀྱིས།།ཆོས་སྐུའི་མཁའ་ལ་མཁྱེན་བརྩེའི་ཆུ་འཛིན་འཁྲིགས། །ཇི་ལྟར་འཚམ་པའི་གདུལ་བྱའི་འཛིན་མ་ལ། །ལྷུན་གྲུབ་ཆོས་ཀྱི་ཆར་པ་དབབ་ཏུ་གསོལ། །བདག་གིས་ཇི་སྙེད་བསགས་པའི་དགེ་བ་འདིས། །བསྟན་དང་འགྲོ་བ་ཀུན་ལ་གང་ཕན་དང་། །ཁྱད་པར་རྗེ་བཙུན་བློ་བཟང་གྲགས་པ་ཡི༑ ༑བསྟན་པའི་སྙིང་པོ་རིང་དུ་གསལ་བྱེད་ཤོག། །དམིགས་མེད་བརྩེ་བའི་གཏེར་ཆེན་སྤྱན་རས་གཟིགས། །དྲི་མེད་མཁྱེན་པའི་དབང་པོ་འཇམ་དཔལ་དབྱངས་། །བདུད་དཔུང་མ་ལུས་འཇོམས་མཛད་གསང་བའི་བདག། །གངས་ཅན་མཁས་པའི་གཙུག་རྒྱན་ཙོང་ཁ་པ། །བློ་བཟང་གྲགས་པའི་ཞབས་ལ་གསོལ་བ་འདེབས།།
ཚིགས་བཅད་གཅིག
ཚིག་རྐང་བཞི། རྒྱ་གར་སྐད་དུ་ཤོ་ལོ་ཀ་གཅིག་ཟེར། ཚིགས་བཅད་སྦྱོར་ཚུལ་བཞི། གྲོལ་བ། རིགས། མཛོད། འདུས་པའོ།